9 ой аввал 4101 siyrat.uz\nБизни Ўзининг охирги пайғамбари Муҳаммад алайҳиссаломнинг умматларидан қилган ва «Батаҳқиқ, сизлар учун – Аллоҳдан ва охират кунидан умидвор бўлганлар учун ва Аллоҳни кўп зикр қилганлар учун Расулуллоҳда гўзал ўрнак бор», деган Аллоҳ таолога чексиз ҳамду санолар бўлсин.\nҲаётларининг ҳар бир лаҳзаси биз учун ибрат манбаи бўлган ҳабибимиз ва шафоатчимиз Муҳаммад мустафо соллаллоҳу алайҳи васалламга батамом мукаммал саловоту дурудлар бўлсин.\nПайғамбаримизнинг улкан ва ибратли ҳаётларининг ҳар бир лаҳзасини диққат билан ўрганиб, келажак авлодларга ўта аниқлик ила ривоят қилиб қолдириб кетган саҳобаи киромларга Аллоҳ таолонинг розилиги бўлсин.\nТунларни кунларга улаб омонат ила Пайғамбар соллаллоҳу алайҳи васалламнинг ҳаёт йўллари–сийратлари ҳақида тайёр китоблар қолдириб кетган сийрат илми уламоларига Аллоҳ таолонинг раҳмати бўлсин.\nАллоҳ таоло яратган бандалари ичида энг афзали, пайғамбарларнинг охиргиси ва мукаммали бўлмиш Муҳаммад алайҳиссаломнинг муборак ҳаётлари барча инсоният учун ўрнак эканига заррача шубҳа йўқ. Шунингдек, ушбу Аллоҳ таолонинг инояти ила қуршалган муборак ҳаётнинг ҳар бир лаҳзаси ўта аниқлик ва диққат билан ўрганилганига ҳам заррача шубҳа йўқ.\nҲа, бу улуғ ҳаётни қанчалик эҳтимом билан ўрганилса, шунча яхши.\nЧунки бу ҳаётнинг йигирма уч йили осмон билан ернинг, яъни Роббил оламийн билан оламларнинг бевосита боғланишига сабаб бўлган ҳаётдир.\nШу билан бирга, бу ҳаёт ер воқелигидан ажраб қолмаган, оддий инсонлик табиатидан ҳеч четламаган, оддий ота-онадан туғилиб ўсган камтар бир банданинг ҳаётидир.\nҚолаверса, бу ҳаёт дунёдаги барча эзгу фазилатларни ўзида мужассамлаштирган ва барча разолатлардан узоқда бўлган зотнинг ҳаёти экани диққатга моликдир.\nАна шундоқ — васфига сўз ожиз ҳаётни ўрганишда, унга эргашишда бу муборак ҳаётнинг ҳамасрлари бўлмиш саҳобаи киромлар дунё халқларига намуна бўлганлар. Улар Пайғамбар соллаллоҳу алайҳи васаллам ҳаётларининг ҳар бир лаҳзасини ўта синчковлик ва диққат билан ўрганиб борганлар. Расулуллоҳ соллаллоҳу алайҳи васалламнинг муборак оғизларидан чиққан ҳар бир сўз, у зот томонларидан содир этилган ҳар бир ҳаракату сакинат саҳобаи киромларнинг диққат-эътиборида бўлган.\nСаҳобаи киромлар Пайғамбар соллаллоҳу алайҳи васалламнинг ҳаётларининг ҳар бир лаҳзаси ҳақидаги ўзлари билган ишончли маълумотларни тобеъинларга омонат ила ўргатганлар. Ўз навбатида, тобеъинлар бу маълумотларни ўзларидан кейинги мусулмонлар авлоди − табаъа тобеъинларга қолдирганлар.\nАста-секин Пайғамбар соллаллоҳу алайҳи васалламнинг ҳаётларини ўрганадиган илм ва бу илмнинг кўзга кўринган уламоси юзага чиқа бошлаган.\n«Сийрат» сўзини арабчадан таржима қиладиган бўлсак, «таржимаи ҳол» иборасига тўғри келади. Бинобарин, истилоҳда, «Сийрат» – Пайғамбар соллаллоҳу алайҳи васалламнинг таржимаи ҳоллари, дея оламиз.\nБу борада сўз юритар эканмиз, Пайғамбаримиз соллаллоҳу алайҳи васалламнинг сийратлари бу дунёда ўтган барча пайғамбар алайҳиссаломларнинг сийратларига нисбатан энг тўғриси, энг мукаммали ва энг ишончлисидир. Инсоният тарихидаги ҳеч бир пайғамбарнинг ҳаёти илоҳий китобда Пайғамбаримиз соллаллоҳу алайҳи васалламнинг ҳаётларичалик ёритилмаган. Ҳеч бир пайғамбар ҳақида у зотнинг ҳаётлари ҳақида саҳобалар қилган ривоятларчалик узлуксиз ривоятлар келмаган. Бошқа пайғамбарларнинг сийратларида аниқланмаган, узилиб қолган ҳалқалар жуда кўп.\nАллоҳ таолонинг инояти ва ёрдами билан мусулмон уммати Пайғамбаримиз соллаллоҳу алайҳи васалламнинг муборак ҳаётларининг ҳар бир лаҳзасини катта аниқлик ва эҳтимом билан ўрганиб, авлоддан авлодга нақл қилиб келди. Муҳаддис уламоларимиз бу ривоятларни аниқ илмий йўл билан тадқиқ қилиб китобларга битдилар.\nСийрат илмида энг аввалгилардан бўлиб номлари чиққан зотлардан тўрт киши алоҳида зикр қилинади:\n1. Урва ибн Зубайр (93-ҳижрий санада вафот этган). Зубайр ибн Аввом розияллоҳу анҳунинг ўғли.\nБу зот кўп илмларни чуқур эгаллаган, аксар ғазотларда иштирок этган. Урва ибн Зубайр розияллоҳу анҳунинг сийрат борасидаги китоблари бизгача етиб келмаган.\n2. Абон ибн Усмон ибн Аффон (105-ҳижрий санада вафот этган). Ҳазрати Усмон розияллоҳу анҳунинг ўғли.\n3. Ваҳб ибн Мунаббиҳ (114-ҳижрий санада вафот этган).\nБу киши тарихчи ва ўтганларнинг хабарларини пухта биладиган зот эдилар. Тадқиқотчилар Ваҳб ибн Мунаббиҳ исроилиёт қиссаларини кўп ривоят қилганини эслатадилар.\n4. Шурҳабийл ибн Саъд ал-Хутомий ал-Маданий (123-ҳижрий санада вафот этган). Бу киши ғазовотларни яхши биладиган олимлардан ва бадрийлардан эдилар.\nМазкурлардан кейин умавий халифалар даврида сийрат уламоларининг иккинчи табақаси зоҳир бўлди. Бу даврда набавий сийрат бўйича китоб ёзганлар ичида қуйидагилар алоҳида эътиборга сазовор саналадилар:\n1. Осим ибн Умар ибн Қатода (120-ҳижрий санада вафот этган).\nБу киши илмли, ғазовот ва сийратни ривоят қиладиган зот эди. Халифа Умар ибн Абдулазизнинг амрига биноан, Дамашқ масжидида одамларга ғазовот ва саҳобаларнинг маноқибларидан дарс айтар эди. Ибн Исҳоқ ва ал-Воқидийлар Осим ибн Умар ибн Қатоданинг китобларидан фойдаланган.\n2. Муҳаммад ибн Шиҳоб Зуҳрий (124-ҳижрий санада вафот этган).\nБу киши катта олим ва муҳаддис эди. Айниқса, ғазовот ва сийрат илмида ўткир бўлган. Биринчи бўлиб, ҳадис китоби тасниф қилган. Баъзи уламолар сийрат борасида тўлақонли китобни биринчи бўлиб ёзган олим ҳам Ибн Шиҳоб Зуҳрий эканлиги ҳақида маълумот берадилар. У кишининг сийрат китоби энг афзал ва ишончли китоб ҳисобланади. Ибн Исҳоқ ўз китобида асосан Ибн Шиҳобнинг китобидан фойдаланган.\n3. Абдуллоҳ ибн Абу Бакр ибн Ҳазм Ансорий (125-ҳижрий санада вафот этган).\nСўнгра аббосий халифалар даврининг сийратчилари етишиб чиқди. Уларнинг ичида қуйидаги зотлар шуҳрат топдилар:\n1. Мусо ибн Уқба (141-ҳижрий санада вафот этган).\nБу киши ғазовот китоби ёзган.\n2. Муҳаммад ибн Исҳоқ ал-Матлабий (151-ҳижрий санада вафот этган).\nБу киши халифа Мансурнинг талабига биноан «ал-Мағозий» китобини ёзган. Унда Одам Атодан то ўзи яшаётган замонгача бўлган тарихни баён этган. Халифа уни мухтасар қилишни амр қилган. Ибн Исҳоқнинг китоби бизгача етиб келган биринчи сийрат китобидир.\n3. Маъмар ибн Рошид (150-ҳижрий санада вафот этган).\n4. Муҳаммад ибн Умар ал-Воқидий (207-ҳижрий санада вафот этган).\nАл-Воқидийнинг «ал-Мағозий» китоби ўзидан кейинги кўплаб сийратчиларнинг китобларига асос бўлган.\nСўнгра сийрат уламоларининг янги бир авлоди зоҳир бўлди. Уларнинг ичида алоҳида шуҳрат топганларидан бири Абу Муҳаммад Абдулмалик ибн Ҳишомдир (218-ҳижрий санада вафот этган).\nҲозирда энг машҳур сийрат уламолари ҳақида сўз кетар экан, Ибн Исҳоқ ва Ибн Ҳишом раҳматуллоҳи алайҳиларнинг номлари тилга олинади.\nКейин келган сийрат уламоларининг деярли барчалари ушбу икки зотнинг келтирган маълумотларидан фойдаланганлар десак, муболаға қилмаган бўламиз.\nАвваллари сийрат бобидаги маълумотларни иложи борича тўлиқ тўплашга ҳаракат қилинган. Ҳаттоки, сийрат китобларига шарҳлар ҳам ёзилган.\nКейинчалик, ривоятларнинг қуввати ва ҳоли маълум бўлгандан сўнг, ўқувчиларга осонликни кўзлаб, ровийлар силсиласини тўлиқ зикр қилишдан четланилди. Ровийлар силсиласидаги саҳобийни зикр қилиш билан кифояланилди.\nВақт ўтиши билан баъзи кишиларнинг машғулотлари кўпайиб муфассал китобларни ўқиб-ўрганиш имконлари камайганини ҳисобга олиб, мухтасар сийратлар — мавлид деб аталган асарлар пайдо бўлди. Аксари ҳолда мавлидлар назм йўли ила ёзилар эди. Мақсад, қандоқ қилиб бўлса ҳам, мўмин-мусулмонларга уларнинг маҳбуб пайғамбарлари Муҳаммад мустафо соллаллоҳу алайҳи васалламнинг ибратли ҳаётлари ҳақида маълумот бериш эди.\nҲар асрнинг, ҳар бир мусулмон ўлканинг ўзининг сийратчилари ва Набавий сийрат ҳақидаги асарлари пайдо бўлди. Ҳозирда ҳам сийрат борасида янгидан-янги асарлар битилмоқда. Бир неча бор сийрат ҳақидаги энг яхши асарлар кўриги ҳам ўтказилди.\nБу борада қувонч билан таъкидлайдиган нарсалардан бири, ҳамаср уламоларимиз набавий сийрат бобида «Фиқҳус сийра» номи остидаги янги йўналишга асос солдилар. Бундоқ асарларда сийратга тегишли маълумотларни чуқур таҳлил қилиб, улардан келиб чиқадиган ҳукмлар ва ҳикматларга алоҳида эътибор берилади.\nМусулмонларнинг сийрат илми борасидаги ихлосли ва соф илмий изланишлари билан бир қаторда, душманларнинг ғаразли ва нопок фаолиятлари ҳам мавжуд.\nПайғамбар соллаллоҳу алайҳи васалламнинг ҳаётлик даврларида мушрик, кофир ва мунофиқлар у зотнинг гап-сўзлари, ишлари ва шахсларидан нуқсон топишга ҳаракат қилганлари ҳаммага маълум. У зотга нисбатан бўҳтон ва иғволар уюштирганлари ҳам, бу нопок тасарруфлари оқибатида шарманда бўлганлари ҳам очиқ ҳақиқат.\nКейинчалик ҳам турли тоифалар, шахслар, муассасалар томонидан Пайғамбар соллаллоҳу алайҳи васалламнинг сийратларига футур етказиш учун қанчадан-қанча ғаразгўй ҳаракатлар содир этилгани, уларнинг барчаси мағлуб бўлгани ҳам инкор этиб бўлмайдиган ҳақиқатдир.\nШунингдек, душманлар ичидан Пайғамбар соллаллоҳу алайҳи васалламнинг сийратларини ўргана бориб, Исломга келган, у зотнинг сийратларини инсоф ила тўғри ёритган ва ниҳоят, у зотни инсоният тарихидаги энг кўп манфаат келтирган шахс, деб таъкидлаганлар ҳам борлиги айни ҳақиқат.\nИсломий илмлар кони бўлмиш юртимиз Мовароуннаҳрнинг илмий тарихига назар соладиган бўлсак, негадир, сийрат бобида алоҳида салмоқли асарларни илғамаймиз.\nИмом Термизий раҳматуллоҳи алайҳининг машҳур «Шамоили Набавия» асарлари сийратнинг бир бўлагига бағишланган. Мирхонд ва Хондамирларнинг «Равзатус Сафо» ва «Ҳабибус сияр» асарларида сийратга оид маълумотлар бўлса ҳам, улар умумий тарих китобларига киради. Шу билан бирга, бу китоблардан замоннинг зайли ила кишиларнинг фойдаланишлари мумкин бўлмай келмоқда.\nКаминанинг сийрат илмига бўлган алоқаси ҳақида икки оғиз сўз. Бошқа илмлар қатори сийрат илмининг дастлабки сабоқларини падари бузурукворимиздан олдим. У киши менга «Нурул яқийн» китобидан дарс бердилар. Бухорои шарифдаги «Мир Араб» мадрасасида ҳам айни шу китобдан дарс олдим.\nЧет элдаги дорилфунунда ўқиш даври сийрат ила яқиндан ва ҳақиқий танишиш, изланиш йиллари бўлди. Сийрат ҳақида кўплаб китоблар, жумладан, Ибн Ҳишомнинг «ас-Сийра ан-Набавия»лари, Шайх Муҳаммад Ғаззолий ва Доктор Муҳаммад Саъид Рамазон Бутийнинг «Фиқҳус сийра»лари, Ибн Қаййим ал-Жавзиянинг «Зодул маъод»лари, Қози Иёзнинг «Шифо»лари, имом Термизийнинг «Шамоил»ларига мулла Али Қори ёзган шарҳ ва бошқа кўпгина асарларни ўқиб чиқдим.\nАгар ўша китобларнинг баҳс этган мавзулари, ҳаттоки, сарлавҳалари бир хил бўлса ҳам, ҳар ўқиганда кишида янгидан-янги маълумотлар, фикрлар ва хулосалар пайдо бўлар эди. Чунки бундоқ ўқишлар сийрати набавий уммонидан баъзи бир ҳўпламлар эди.\nКейинчалик ҳам бу соҳага оид ҳар бир мақола ёки китобни ўқиб фойда олишга ҳаракат қилиб юрдим. Уламоларнинг «ас-Сийра ан-Набавия»га катта эътибор беришлари, барча жойларда мусулмонларга бу илмни етказиш ҳақидаги тавсиялари таъсирида бизда ҳам бу соҳада алоҳида китоб бўлиши лозим, деган фикр доимо эсда турар эди.\nХудди шу фикр замонамизнинг кўзга кўринган алломаси Абул Ҳасан ан-Надавий раҳматуллоҳи алайҳи билан бўлган учрашувларимда яна бир бор янгиланар эди. У зот бу соҳада кўзга кўринган ва эътироф этилган аллома бўлиб, «Ас-Сийра ан-Набавия» номли китоблари учун халқаро мукофот олган эдилар. Устоз суҳбатларимизнинг бирида: «Менинг китобларимнинг барчаси сенга мулк, хоҳласанг таржима қил, хоҳласанг чоп қил», дедилар. Шогирдларим таржима қилган ва чоп этилган «Сийрати хотимин набиййин» номли китобларини ўзларига тақдим этганимда аллома Абул Ҳасан ан-Надавий раҳматуллоҳи алайҳи ўринларидан туриб: «Шу менинг китобимми? Имом Бухорийнинг юртдошларининг тилидами?» дедилар-да, мухлис шогирдлари Аббос Надавийдан қалам олиб керакли маълумотларни китобга ёзиб қўйдилар. Ана ўшанда ҳам менинг сийрат бобида китоб ёзиш истагим яна бир карра янгиланди.\nҲарами Шарифда истиқомат қилган пайтимда Пайғамбар соллаллоҳу алайҳи васаллам яшаган, юрган жойларни бориб кўрар, китоб ёзадиган бўлсам, бу ерларни қандай васф қилиш ҳақида ўйлар эдим.\nҲар сафар Ҳарами Шарифнинг шарқий тарафидаги «мавлидиннабий» номли минтақадан ўтар эканман, Расулуллоҳ соллаллоҳу алайҳи васалламнинг нур бўлиб дунёга келишлари, кейин боболари Абдулмуттолиб у зотни қучоғига олиб Каъбаи Муъаззама тарафга шошилиши кўз ўнгимдан ўтар эди.\nМаккаи Мукарраманинг оз қолган тор кўчаларидан юрар эканман, Расулуллоҳ соллаллоҳу алайҳи васалламнинг болалик чоғлари ёдимга келар эди.\nРасулуллоҳ соллаллоҳу алайҳи васаллам Абу Бакр розияллоҳу анҳу ҳамроҳлигида Макка мушрикларидан беркиниб, шу ғорда жон сақлаганлар.\nПайғамбар соллаллоҳу алайҳи васаллам Абу Бакр розияллоҳу анҳу ва йўл бошловчи ила куннинг иссиғида шу йўлларни босиб ўтиб ҳижрат қилганлар.\nРасулуллоҳ соллаллоҳу алайҳи васаллам Мадинаи Мунавварага киришдан олдин шу ерда тўхтаб, тақвога асосланган биринчи масжидга асос солдилар.\nБу шаҳар аҳли Пайғамбар соллаллоҳу алайҳи васалламни шодонлик ила кутиб олганлар.\nМушриклар билан мусулмонлар орасида ҳаёт-мамот жанги ўтган.\nРасули Акрам видолашув ҳажини қилмоқдалар. Ана, у зот туяларини миниб, Жабали Раҳмат томон бормоқдалар.\nСаҳобалар кўзларида ёш, қалбларида чексиз дард ила Расулуллоҳ соллаллоҳу алайҳи васалламни дафн қилмоқдалар...\n«Тафсири Ҳилол»ни ёзиш жараёнида ҳам сийратга оид оятларни тафсир қилиш пайтида «бу маълумотлар, иншааллоҳ, сийрат китобида керак бўлади» деган фикр ўтарди.\n«Ҳадис ва ҳаёт»нинг олдинги йигирма жузини ёзиш, ҳадисларни шарҳ қилиш жараёнида ҳам шу каби фикрлар ўтди.\n«Ҳадис ва ҳаёт»нинг «Нубувват ва рисолат китоби» яқинлашганда ушбу китобдаги маълумотларга сийратни ҳам қўшиб яхлит бир китоб қилиш истаги туғилди. Бунда муҳаддислар билан сийратчилар услуби жамланган бўларди. Бу жамланишдан ўзига хос бир асар чиқар, деган фикр туғилди. Ниҳоят, Аллоҳ таолодан ёрдам сўраган ҳолда, ушбу фикрни юзага чиқаришга ҳаракат қилдим.\n«Нубувват ва рисолат китоби»да келган оят ва ҳадисларни «Ҳадис ва Ҳаёт»нинг олдинги бобларига ўхшатиб, арабча матнидан сўнг таржима ва шарҳ қилиб бориш давом этди ва ўрни келганда сийрат ҳақидаги маълумотлар бериб борилди.\n«Нубувват ва рисолат китоби»нинг севикли Пайғамбаримиз Муҳаммад алайҳиссаломга тегишли қисмига сийрат ҳам қўшилганини эътиборга олиб, китобга «Оламларга раҳмат Пайғамбар» деган ном ихтиёр қилинди.\nДарҳақиқат, Муҳаммад алайҳиссаломга тегишли маълумотларни озми-кўпми ўрганган ҳар бир инсофли ва ақлли инсон У зотнинг барча оламларга раҳмат этиб юборилганларини англайди.\nМуҳтарам китобхон! Камина учун ушбу сатрларни қоғозга тушириш даври буюк саодат даври бўлди. Чунки ушбу маълумотлар Аллоҳнинг энг афзал халқи бўлмиш, бу дунёда ҳидоятчимиз, у дунёда шафоатчимиз бўлмиш зотга тегишлидир. Муҳаммад алайҳиссалом ҳақларидаги ҳар бир маълумот эса бошқа маълумотлардан у Зотнинг ўзлари бошқа кишилардан қанчалик устун турсалар, шунчалик устун туради.\nБинобарин, сиз муҳтарамлар ҳам ушбу сатрларни ўқир экансиз, нима қилаётганингизнинг қадрига етинг. Сиз одатдаги оддий ўқиш билан машғул эмассиз. Сиз Муҳаммад алайҳиссаломнинг сийратларини ўқимоқдасиз. Муҳаммад алайҳиссаломнинг сийратларининг ўқувчиси ўқиганини уқмоғи, уққанидан ибрат олмоғи ва унга амал қилмоғи лозимлигини зинҳор унутманг.\nАллоҳ таолонинг Ўзидан ушбу камтарона хизматни фойдали қилишини сўраб дуолар қиламан. Камчиликлари учун узр сўрайман.\n«Ҳадис ва Ҳаёт» 19-жузидан


Уйдаги чорва моллари қандай суғурталанади?\n10.10.2019 14:14 0 1570\nАҳоли хонадонларида ва чорвачилик йўналишида фаолият кўрсатадиган хўжалик юритувчи субъектларда парвариш қилинаётган чорва ҳайвонларини суғурта қилиш тартиби тўғрисидаги низом тасдиқланди. Бу ҳақда «Норма» хабар берди.\nМазкур ҳолатда «Ўзагросуғурта» АЖнинг ҳудудий филиаллари ва бошқа суғурта ташкилотлари томонидан суғурта қилинади. Суғурталанадиган чорва ҳайвонлари — юридик ва жисмоний шахслар тасарруфида бўлган қорамол, қўй, эчки, от, туя, чўчқа, парранда, балиқ, мўйнали ҳайвонлар ва асалари.\nҲужжатда, чорва ҳайвонлари турига боғлиқ ҳолда, суғурта қилинадиган суғурта таваккалчиликлари келтирилган: ёнғин, бўрон, довул, сув тошқини, зилзила, қаттиқ совуқ тушиши натижасида музлаб қолиши, заҳарланиш, транспорт ҳодисалари, портлаш, кўчки, йиртқич ҳайвонлар ҳужуми, ўғирланиш, мажбуран сўйилиш ва бошқа ҳоллар.\nСуғурта шартномаси юридик шахслар билан уларнинг мурожаатига кўра ихтиёрий тузилади. Жисмоний шахслар билан суғурта шартномаси уларнинг мурожаатига кўра суғурта мукофоти тўлангандан сўнг суғурта полиси бериш йўли билан тузилади. Бунда жисмоний шахсларга бериладиган суғурта полиси —суғурта шартномаси ҳисобланади. Суғурта полиси жисмоний шахсларга cуғурта мукофоти тўланган кунда, юридик шахсларга суғурта мукофоти тўлангандан сўнг 3 кун муддатда берилади.\nСуғурталовчи ва суғурта қилдирувчининг ҳуқуқ ва мажбуриятлари, шунингдек суғурта шартномасини ўзгартириш ва муддатидан олдин бекор қилиш тартиби белгиланди. Суғурталаш жараёни тасдиқланган схема бўйича амалга оширилади.\nСуғурталовчи қуйидаги ҳолатларда суғурта ҳодисасини тан олмайди ва ҳайвонларга етказилган зарар учун суғурта товони тўламайди:\nҳайвонлар суғурта шартномаси кучга кирган кундан сўнг 20 кун муддатда касалликлар оқибатида нобуд бўлса, мажбуран сўйилса ёки йўқ қилинса;\nсуғурта қилдирувчи имконияти бўлган ҳолда, суғурта ҳодисаси бўлганлиги тўғрисида ўрнатилган муддатларда хабар бермаса ва натижада суғурта ҳодисаси бўлганлигини ҳамда етказилган зарарни аниқлаб бўлмаса;\nҳайвонлар Низомда кўрсатилмаган суғурта таваккалчиликлари ёки касалликлар оқибатида нобуд бўлса, мажбуран сўйилса ёки йўқ қилинса;\nҳайвонлар хўжалик мақсадлари учун сўйилган бўлса;\nсуғурта қилдирувчи ветеринар мутахассиснинг давосиз касалга чалинган ёки бахтсиз ҳодисага дучор бўлган ҳайвонни сўйиш ҳақидаги кўрсатмаларини бажармаганлиги туфайли ҳайвон нобуд бўлса;\nсуғурта қилдирувчи томонидан суғурта ҳодисаси вақтида ва ундан сўнг ҳайвонларни нобуд бўлишининг олдини олишга қаратилган чоралар кўрилмагани натижасида қўшимча нобуд бўлган ҳайвонлар учун;\nсуғурта қилдирувчи била туриб, ёлғон ва ҳақиқий бўлмаган маълумотларни тақдим этса.\nҲужжат Қонун ҳужжатлари маълумотлари миллий базасида эълон қилинган ва 30.09.2019 йилдан кучга кирган.\nХориж 20/07, 19:44\nНигерияда тўйга келган 21 нафар меҳмон ҳужум натижасида ҳалок бўлди\nҲуқуқ 06/07, 09:48\nИқтисодиёт 04/07, 18:52


Бугун Ватиканда ўтган шанба куни вафот этган Рим Папаси Иоанн Павел Иккинчининг дафн маросими бўлиб ўтди.\nДафндан олдин ўтказилган ибодатни Кардинал Жозеф Ратзингер олиб борди. Кардинал ибодатга йиғилган минглаб одамларга Папанинг руҳи тирик экани ва унинг ҳотирасига бағишлаб ибодат қилаётганларини кўриб турганини айтди.\nИбодатга йиғилганлар Кардинал Ратзингернинг сўзларини олқишлади.\n“Авлиё Пётр ҳам, у билан бирга Папа ҳам бизга айтадилар: Худо одамлар орасида танламаслигини англадим. Лекин ундан қўрққанларни, одил бўлганларни қайси миллатга мансуб бўлишидан қатъи назар, уларни қабул қилади.”\nИбодат қилганлари орасида Иоанн Павел Иккинчининг авлиё сифатида тан олинишини айтганлар ҳам бўлди.\nИбодатдан сўнг Папанинг майити авлиё Пётр саройига олиб кирилди ва у ерда дафн этилди.\nДафн маросимида турли давлат ва ташкилотларнинг икки ярим мингга яқин расмийлари қатнашди. Улар орасида БМТ Бош котиби Кофи Аннан, Британия Шаҳзодаси Чарлз, АҚШ Президенти Жорж Буш, Эрон президент Муҳаммад Ҳотамий ва қатор араб давлатлари раҳбарларини кўриш мумкин эди.\nТахминларга кўра, Ватикан кўчалари 2 миллион одам билан лиқ тўлди. Миллионлаб одамлар Рим кўчаларида ўрнатилган катта мониторлар орқали дафн маросимини кузатиб борди. Бундан ташқари, маросим етакчи телевизион каналлар орқали намойиш этилди.


ЎзХДП НОМЗОДЛАРИ ДОЛЗАРБ ИЖТИМОИЙ-ИҚТИСОДИЙ МАСАЛАЛАРНИ КЎТАРИБ ЧИҚМОҚДА - Ўзбекистон овози газетаси\nТошкент шаҳар халқ депутатлари туман Кенгашларига бўлиб ўтадиган сайлов мамлакатимиз ижтимоий-сиёсий ҳаётидаги муҳим воқеалардан биридир. Янги ташкилий-ҳуқуқий шароитда ўтказилаётган мазкур сайлов пойтахтимизни ижтимоий-иқтисодий ривожлантиришда, пойтахт туманларида вакиллик ҳокимиятини мустаҳкамлашда катта аҳамиятга эга.\nПартиямиз сайловда энг кўп депутатлик ўринлари учун курашмоқда. Ўзбекистон Халқ демократик партиясидан кўрсатилган номзодлар партия Сайловолди дастуридан келиб чиққан ҳолда, аҳолини ижтимоий ҳимоя қилиш, жисмоний имконияти чекланган, ижтимоий кўмакка эҳтиёжманд фуқароларни ҳар томонлама қўллаб-қувватлаш, янги иш ўринлари яратиш, касб-ҳунар коллежлари битирувчиларининг бандлигини таъминлаш сингари долзарб масалаларни илгари сурмоқда.\nБахтинисо ПЎЛАТОВА, Шайхонтоҳур туманидаги 324-мактаб директори, 7-Қоратош сайлов округи:\n— Партиямизнинг Сайловолди дастурида таълим тизимини янада ривожлантириш, хусусан, жисмоний имконияти чекланган болаларни таълимга тўлақонли қамраб олиш билан боғлиқ долзарб вазифалар назарда тутилган. Шундан келиб чиқиб, мен ҳам ўз сайловолди дастуримда қатор масалаларни белгилаб олдим. Жумладан, ёшлар ўртасида содир этилаётган ҳуқуқбузарликларнинг олдини олиш, уларда китобхонликка меҳр уйғотиш ҳамда инклюзив таълимни янада ривожлантириш масалаларига қаратилган таклифларим бор.\nБизнинг мактабимизда 20 нафардан ортиқ ногиронлиги бўлган фарзандларимиз таълим олади. Муассасада улар ҳар томонлама чуқур билим олиши учун қулай шароит яратилган, замонавий ахборот ресурс маркази ташкил этилган.\nКелажакда бу йўналишдаги ишларни янада кучайтиришни режалаштирганман. Депутатликка сайлансам, бу борадаги масалаларни ечишда янада фаол иштирок этиш имконига эга бўламан. Партиямиз ғоялари учун, фарзандларимиз таълим-тарбияси учун бор кучим билан меҳнат қиламан.\nМирзоҳид ХИДИРОВ, Ўзбекистон ХДП Сергели туман кенгаши раиси, 21-Иттифоқ сайлов округи:\n— Мен ўз сайловолди дастуримда ёшлар, хусусан, касб-ҳунар коллежлари битирувчиларини иш билан таъминлаш масаласига алоҳида эътибор қаратганман. Кейинги йилларда Сергели туманида катта ўзгариш ва янгиланишлар содир бўлаяпти. Кўплаб янги корхона ва ташкилотлар иш бошлаяпти. Янги иш ўринлари яратилаяпти. Ана шу жойларда меҳнат қиладиган ёшларни тарбиялаш масаласига жиддий аҳамият беришимиз керак.\nБунинг учун аввало касб-ҳунар коллежларида юқори малакали мутахассислар тайёрлаш талаб этилади. Шунингдек, туманимизда жойлашган, Корея республикаси билан ҳамкорликда ташкил этилган КОИКА — касб-ҳунарга ўқитиш маркази билан ҳамкорликда зарур мутахассисларни қайта тайёрлаш имкониятидан самарали фойдаланишимиз керак. Янги уй-жойларнинг қурилиши натижасида туманимиз аҳолиси кейинги 2-3 йилда кескин ошишини инобатга оладиган бўлсак, масаланинг қанчалик муҳим экани ойдинлашади.\nМуҳаббат АБДУЛЛАЕВА, Ўзбекистон ХДП «Ёшлик» талабалар шаҳарчаси кенгаши раиси, 20-Истиқбол сайлов округи:\n— Мен ўз дастуримни тузишдан олдин туманимизда аҳолини кўпроқ ўйлантираётган масалаларни атрофлича ўрганишга ҳаракат қилдим. Ҳудудимизда коммунал хизматлар сифатини яхшилаш, аҳолини уй-жой билан таъминлаш, талабаларнинг бўш вақтини мазмунли ўтказиш билан боғлиқ муаммолар оз эмаслиги аниқланди. Сайловолди дастуримда шу каби долзарб масалаларда ташаббуслар билан чиқишни режалаштирдим.\nБугунги сайловчи номзоднинг қоғоздаги дастурлари, баландпарвоз режаларига ишонмайди. Уларга аниқ таклиф, амалий ҳаракат керак. Шунинг учун кундалик ҳаётимиздаги камчиликларни ҳал қилиш юзасидан мутасадди корхона ва ташкилот, давлат муассасаларига партиямиз номидан таклифлар тайёрлаш ниятидаман. Депутат бўлиб сайлансам, бу режаларни амалга ошириб, амалий натижаларга эришамиз, деб ўйлайман.\nСайлов партиямизнинг жамиятдаги ҳақиқий ўрнини кўрсатиб беради. Шунинг учун ҳар бир туман Кенгашида партиямиз гуруҳи тузилишига эришмоғимиз керак. Шу орқали одамлар ичига чуқур кириб бориш, электорат манфаатларини қатъий туриб ҳимоя қилиш имконига эга бўламиз.


ЭРКАК АЁЛ БИЛАН, АЁЛ ЭРКАК БИЛАН КЎРИШИШИ МУМКИНМИ? — XUTBA.UZ\n19 02 2019 - 8:51 / - Тавсиялар\nҚўл бериб, қучоқ очиб, ўпиб кўришиш фақат жинсдошлар ўртасида эмас, балки бир-бирлари-га маҳрам бўлган эркак-аёллар ўртасида ҳам жоиз. Биргина шарт – фитна ва ёмон ҳис-туйғулар хавфи бўлмаслиги лозим.\nИмом Бухорий Оиша розияллоҳу анҳодан ривоят қилади: «Сўзда ва гапиришда Расулуллоҳ соллаллоҳу алайҳи васалламга Фотимачалик ўхшаш одамни кўрмадим. Қачон у ул зотнинг ҳузурларига кирса, ўринларидан туриб, ўпиб кутиб олар ва ўз ўринларига ўтқазар эдилар. Агар у зот унинг олдига кириб қолсалар, у туриб у зотни қўлларидан ушлаб, ўпиб кутиб олар ва ўз ўрнига ўтқазар эди. У ул зот вафотлари олдидаги хасталикларида ҳузурларига кирди. Ул зот уни кутиб олдилар ва ўпдилар».\n1. Номаҳрамлар ўртасида. Яъни, кўришаётган аёл билан эркак бир-бирига номаҳрам, яъни ўзаро никоҳланишлари ‒ шаръан эр-хотин бўлишлари жоиз бўлганлар ўртасида. Буларнинг бир-бирлари билан қучоқ очиб, қўл бериб ёки ўпиб кўришишлари мумкин эмас, ҳаром ҳисобланади, гарчи қўлқоп каби бирор нарса қўл-қўлга тегишини тўсиб турса ҳам. Чунки уларнинг бир-бирларига шаҳвоний майли бўлиши табиий ҳол. Бунга амакивачча, холавачча, тоғавачча-лар, шунингдек, қайноға, қайнисингил каби вақтинча маҳрамлар ҳам киришини унутмаслик керак.\nЭркак кишининг номаҳрам аёл билан шаҳвоний хаёлда кўришиши унга ўша маънода назар ташлашдан ҳам оғирроқ гуноҳдир. Тадқиқотчиларнинг таъкид-лашича, бегона эркак-аёллар қўл бериб кўришганида шаҳвоний ҳирс бир-бирларига назар ташлагандаги-дан кўра қаттиқ ва тезроқ қўзғалар экан.\nИмом Табароний Маъқал ибн Ясор розияллоҳу анҳудан ривоят қилади: «Расулуллоҳ соллаллоҳу алайҳи васаллам: «Бирингизнинг бошига темир игна суқилиши унинг учун ўзига ҳалол бўлмаган аёлни ушлаганидан яхшироқдир», дедилар».\nИмом Аҳмад розияллоҳу анҳудан «Номаҳрам аёллар билан қўл бериб кўришиш жоизми?» деб сўрашганда, у киши «Йўқ», деб жавоб берган. Сўровчи киши «Кийими билан кўришса-чи? Яъни кийим ўртада тўсиқ бўлиб турсачи?», деганида у киши яна «Йўқ», деб жавоб берган.\nЖумҳур уламолар ушбу ва бошқа далиллар асосида бир-бирларига номаҳрам бўлган ва балоғатга етган эркак-аёлларнинг ҳатто қўл бериб кўришишла-рини ҳам ҳаром деганлар. Чунки кўришиш томон-ларни бир-бирларига яқинлаштирувчи омил сана-лади. Номаҳрамларнинг ўзаро яқинлашуви кўплаб ахлоқсизликларга, ёмон оқибатларга олиб келиши ҳеч кимга сир эмас. Буни ҳаётнинг ўзи тасдиқлаб турибди. Ушбу ҳақиқатни писанд қилмаган жамиятларнинг аҳволи барчага аён. Шу боис, номаҳрам эркак-аёлларга бир-бирлари билан учрашганларида саломалашиш билан чекланишлари лозим. Аммо эр-как киши катта ёшдаги аёллар ва рағбат уйғотадиган ёшга етмаган қизчалар билан қўл бериб кўришиши истисно тариқасида жоиз санлади.\n2. Маҳрамлар ўртасида. Уларга бир-бирлари билан қўл бериб, қучоқ очиб ёки ўпиб кўришишлари жоиз. Аммо бунинг шарти ‒ фитна хавфи бўлмаслиги, яъни томонларда ҳирс уйғониш ҳолати эҳтимоли кузатилмасиги лозим. Бу шарт кўпчиликка ғалати туюлса-да, айрим кишиларда, хусусан ўсмирларда бўлиши мумкин бўлган ҳолатдир. Хусусан, бугунги-дек ахлоқий таназзул авж олиб, соф инсоний табиат бузилиб, маҳрамлар ўртасида ҳам никоҳни тарғиб қиладиганлар чиқиб турган бир пайтда бунда жуда ҳам эҳтиёт бўлиш лозим.\nДемак, эркак киши ўз онаси, бувилари, опа-сингиллари, амма-холалари, жиянлари, фарзанд-набиралари каби доимий маҳрамлари билан кўришиши мумкин. Бу маҳрамлар насаб жиҳатидан бўладими ёки эмикдошлик жиҳатиданми, фарқи йўқ. Аммо эркак ўз аёлининг опа-синглиси, жияни, амма-холаси каби вақтинчалик маҳрамлар билан кўришиши мумкин эмас. Аёл киши ҳам ўзининг ота-бобоси, ака-укаси, амакитоғаси ва жиянлари каби доимий маҳрамлари билан кўришса жоиз. Аммо эрининг ака-укаси каби вақтинча маҳрамлар билан кўришиши ҳалол эмас.\n3. Эр-хотин ўртасида. Шаръий никоҳдан ўтган эр-хотинларга бир-бирларининг бутун таналарини кўриш ва ушлаш жоиздир. Бу шаҳват юзасидан бўладими ёки бўлмайдими, фарқи йўқ. Эркак кишининг уй-дан чиқаётганда ва уйга келганда ўз аёли билан қучоқ очиб, ўпиб кўришиши ўзаро муҳаббатга сабаб бўлади.\nЁш болалар билан кўришилганда уларни ўпиб, эркалаш ҳам Расулуллоҳ соллаллоҳу алайҳи васалламнинг суннатларидан, фазилатли амаллардан са-налади.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам Ҳасан ибн Алийни ўпдилар. Ҳузурларида Ақраъ ибн Ҳобис Таймий ҳам ўтирган эди. Ақроъ: «Менинг ўнта болам бор, уларнинг бирортасини ҳам ўпмаганман», деди. Шунда Расулуллоҳ соллаллоҳу алайҳи васаллам унга қарадиларда, сўнг: «Ким раҳм қилмаса, унга ҳам раҳм қилинмас!», дедилар». Бошқа бир ривоятда айтилишича, «Аллоҳ қалбингдан раҳматни суғуриб олган бўлса, мен нима ҳам қила олар эдим», деган-лар» (Имом Бухорий ривоят қилган).\nИмом Муслим Абу Ҳурайра розияллоҳу анҳудан ривоят қилади: «Набий соллаллоҳу алайҳи васаллам куннинг бир қисмида йўлга чиқдилар. Ул зот менга ҳеч нарса демас, мен ҳам у зотга индамас эдим. Юриб Бану Қайнуқоъ бозорига етиб бордик. Ул зот Фотиманинг уйи олдига ўтирдилар. Сўнг: «Болача борми?» дедилар. Уни онаси бир оз тутиб қолди. Менимча, унга сихоб кийгизди ёки уни ювди. Шунда у шиддат билан югуриб келди. Уни қучоқладилар, ўпдилар» («Сихоб» – биздаги камзулга ўхшаш болалар кийими бўлиб, кийим устидан кийгизилади).\nУмму Холид бинти Холид ибн Саъиддан ривоят қилинади: «Расулуллоҳ соллаллоҳу алайҳи васалламнинг ҳузурларига отам билан келдим, эгнимда сариқ кўйлак бор эди, Расулуллоҳ соллаллоҳу алайҳи васаллам: «Санаҳ, санаҳ», дедилар. ‒ Абдуллоҳ ибн Муборак: «Бу («санаҳ» сўзи) ҳабаш тилида «гўзал» деганидир», дейди. ‒ Кейин нубувват муҳрларини ўйнай бошладим, шунда отам мени жеркиб берди. Расулуллоҳ соллаллоҳу алайҳи васаллам: «Уни тек қўй», дедилар».\nИмом Бухорий «Ал-Адаб ал-муфрад»да Иброҳим ибн Марзуқ Сақафийнинг ўз отасидан қилган қуйидаги ривоятини келтиради: «Абдуллоҳ ибн Зубайр мени уларга Ҳажжож қандай муомала қилаётганининг ха-барини беришим учун онаси Асмо бинт Абу Бакрнинг ҳузурига юборарди. У менинг ҳаққимга дуо қилар ва бошимни силар эди. Ўшанда мен ёш бола эдим».\nИмом Нававий шундай ёзади: «Кишининг меҳр- шафқат, лутф ва қондошлик муҳаббати юзасидан ўзининг кичик фарзанди ва инисининг ёноғидан ўпи-ши, шунингдек, ёноғидан бошқа жойидан – юз-кў-зидан, қўли ва пешонасидан ўпиши суннатдир. Бу ҳақда кўплаб ҳадислар келган бўлиб, улар саҳиҳ ва машҳурдир. Бунда бола ўғил бўладими, қиз бўлади-ми, фарқи йўқ. Шу билан бирга, киши ўз дўстининг ёки бошқаларнинг кичик ёшли болаларини ҳам мазкур сабаблар юзасидан ўпиши суннатдир. Аммо шаҳват юзасидан ўпиш ҳаромдир, бунга барча уламолар ит-тифоқ қилганлар. Бунда ота-она ҳам, бошқа одамлар ҳам баробардир. Балки қондош ва бегона болаларга шаҳват билан қараш ҳам ҳаромдир».\nАйрим кишиларда жунуб ҳолда бўлиб, ҳали ғусл қилмаган киши билан кўришиш мумкин эмас, деган тушунча бор. Бундай нотўғри фикр дастлабки пайт-да айрим саҳобаи киромларда ҳам бўлган экан. Бу ҳақда имом Термизий ўз «Жомеъ»ида «Жунуб киши билан кўришиш ҳақида» деган боб очиб, унда қуйи-даги машҳур воқеъани нақл қилган:\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам унга Мадина кўчаларидан бирида йўлиқибдилар. У жунуб экан. «Шунда у зотдан яшириндим», дейди у. Бориб, ғусл қилибди. Кейин келса, у зот: «Қаерда эдинг, эй Абу Ҳурайра?» дебдилар. У: «Жунуб эдим, сиз билан нопок ҳолда ўтиришни хоҳламадим», дебди. Шунда у зот: «Субҳаналлоҳ! Мусулмон нажас бўлмас», дедилар».\n«ҲИЛОЛ» электрон журналидан.\n< КЎРИШИШ ОДОБЛАРИ


Ўзбекистон 2017 йилда 26,8 мингта енгил автомашина экспорт қилди - Халқ сўзи\n10:13 01 Июнь 2018 Иқтисодиёт\nЎтган йили GM Uzbekistan томонидан 140 минг 247 дона автомобиль ишлаб чиқартлган бўлиб, 2016 йил билан таққослаганда ўсиш ҳажми 59 фоизни ташкил этди. Бу ҳақда «Ўзавтосаноат» акциядорлик жамияти томонидан ўтказилган матбуот анжуманида маълум қилинди.\nЎзА хабарига кўра, Самарқанд автомобиль заводида ўтган йилда 3,6 минг юк автомобили ва автобус ишлаб чиқарилган. Ўсиш ҳажми 5,5 фоизни ташкил этган. JV MAN Auto Uzbekistan қўшма корхонасида эса 1,2 минг юк автомобили ва автобус ишлаб чиқарилган.\nЎзбекистонда ишлаб чиқарилаётган енгил ва юк автомобиллари, автобуслар ички эҳтиёждан ташқари хорижий давлатларга ҳам экспорт қилинмоқда.\n"2017 йили 26 800 енгил автомобилни экспорт қилдик. Машиналарнинг асосий қисми Россияга етказиб берилмоқда. Бу мамлакатда Ravon Nexia R3 энг оммабоп ва харидоргир автомобиллар сирасига киради", — деган «Ўзавтосаноат» АЖ раиси ўринбосари А.Мусаев.


Назарбоев қирғизларни чўнтакка қараб яшашга чақирди\n22 январ 2022, Тошкент вақти: 08:20\nҚозоғистон президенти Нурсултон Назарбоев (ч) ва Қирғизистон президенти Алмазбек Атамбаев (ў).\n- Энди барча инқилоблардан, урушлардан ўтиб бўлдинглар. Қачонгача шунинг орқасида юрасизлар. “25 ёшгача инқилобчи бўлмаганнинг юраги йўқ, 40 ёшгача консерваторга айланмаганнинг мияси йўқ”, деган гап бор. Энди ақлни киритадиган ҳодисалар юз бериб бўлди. Бундан буёғига ҳаммаси яхши бўлиб кетади, деб ўйлаймиз. Бунинг учун қўлдан келган ёрдамни қиламиз. Эл ичида тинчлик-осойишталик ҳукм суриб, раҳбарларга ишлашга имконият бериб, қирғиз халқи бир ҳукумат, бир раҳбарнинг атрофида жамланмагунича бирор ўзгариш бўлмайди. Давлатлар ерининг кўлами билан эмас, балки меҳнат қилган фуқаролари билан катта давлатга айланади, - деди Қозоғистон президенти.\n- Фақат Қирғизистонгина эмас, балки бутун дунёда қурғоқчилик туфайли юзага келган озиқ-овқат танқислиги билан боғлиқ вазиятни эътиборга олиб, бизга 100 минг тонна буғдой ажратишни сўрагандик, 200 минг тонна берадиган бўлишди. Нурсултон Абишевич менга: “Қанча керак бўлса, шунча олаверинглар”, деб ҳам айтди. Яна бу йил қўшимча 100 миллион куб метр газ олиш ҳақида ҳам келишиб олдик. Юқори кучланишли Олмаота-Кемин электр узатиш линиясини қуриш лойиҳасини амалга ошириш ҳақида гаплашдик. Буни қуриб олсак, келажакда энергетикани экспорт қила оламиз. Шунингдек, янги ГЭСлар қуриш тўғрисида ҳам сўзлашдик. Ҳукуматлараро комиссияга Чимкентдан Қирғизистонга нефт қувури тортиш масаласи устида ишлаш топширилди, - деди Алмазбек Атамбаев.\nТуркий тилли давлатлар ҳамкорлик кенгашига аъзо давлат раҳбарларининг саммити иштирокчилари (чапдан ўнгга) - Озарбайжон бош вазири Артур Расизода, Қозоғистон президенти Нурсултон Назарбоев, Қирғизистон президенти Алмазбек Атамбаев, Туркия президенти Абдуллоҳ Гул ҳамда Туркий тилли давлатлар ҳамкорлик кенгаши бош котиби Халил Оқинжа.\n- Бугунги кунда туркий тилли давлатларнинг бирлашиши учун аввал ҳеч бўлмаган имконият бор ва бу туркий тилли халқлар маданиятини панадан олиб чиқиб, умумдунё жараёнига қўшиш учун жуда зўр имкониятни беради. Бугун дунёда умумий маданиятга эга бўлган адади 160 миллионга яқин туркий тилли халқлар яшайди. Туркийлар бирлашуви ҳақида гапириларкан, бу ерда халқларнинг сиёсий бирлашуви ҳақида эмас, уларнинг ўз мустақиллиги ва тилидан воз кечиши ҳақида эмас, балки умумий уст маданият барпо қилиш ҳақида сўз бораяпти. Бугунги кунда туркий тилли халқларнинг 43 фоизини турклар, 15 фоизини озарбайжонлар, 14 фоизини эса ўзбеклар ташкил қилади. Ва Ўзбекистон учун бундай жараёнда қатнашмаслик, уни эътиборсиз қолдириш ўзбеклар ҳаётида жуда салбий акс этади, - дейди Нигора Ҳидоятова.


Нурбек Йўлдошев “Қоракўлчилик” уюшмасига раис бўлди » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Нурбек Йўлдошев “Қоракўлчилик” уюшмасига раис бўлди\nНурбек Йўлдошев “Қоракўлчилик” уюшмасига раис бўлди\n13-09-2018, 10:58, admin\nВазирлар Маҳкамаси қарори билан Уюшма раисига ўринбосар ҳам тайинланди.\nБугун, 12 сентябрь куни Вазирлар Маҳкамаси қарори билан Ўзбекистон республикаси "Қоракўлчилик” уюшмасининг раиси тайинланди.\nРеспублика "Қоракўлчилик” уюшмасининг раиси этиб Нурбек Эргашевич Йўлдошев тайинланди. Неъмат Маматович Жумақулов уюшма раисининг ўринбосари этиб тасдиқланди.\nЭслатиб ўтамиз, Ўзбекистон Президенти Шавкат Мирзиёев жорий йил 16 февраль куни Бухоро вилоятига ташрифи чоғида Ўзбекистон Республикаси Президенти Шавкат Мирзиёев қоракўлчиликни ривожлантириш масаласига алоҳида эътибор қаратганди. Ҳамда қоракўлчилик бўйича институт ва жамғарма, Бухорода завод ташкил этиш юзасидани топшириқлар берганди.\nДавлат ташкилотлари рад этган электромобиль лойиҳаси учун асли ўзбекистонлик бўлган Россия фуқароси инвестиция киритяпти\nАввалроқ UZ24'да"Фарғоналик ёш олимларнингэлектромобиль лойиҳаси нега рад этилмоқда?"номли мақола эълон қилинган эди. Унда лойиҳа тегишли вазирлик ва давлат ташкилотлари томонидан қўллаб-қувватланмаётганлиги ва турли баҳоналар билан рад қилиб келинаётгани қайд этилганди.\nМазкур мақола чоп этилишидан бир ҳафта ўтар-ўтмас электромобиль лойиҳасига асли ўзбекистонлик бўлган Россия фуқароси ШамсиддинҲасановтомонидан қизиқиш билдирилган. Инвестор ёш олимларга электрь автомобилини ишлаб чиқаришда ёрдам беришини айтган.\nЛойиҳа муаллифларидан бири Саидбек Ғуломовнинг UZ24'га хабар беришича, улар айни пайтда Бухоро шаҳрида лойиҳанинг дастлабки босқичини амалга ошириш ишларини бошлаб юборишган.\n–Инвестор билан бизни Тошкент вилояти Юқоричирчиқ тумани инновациялар бўйича ҳоким ўринбосари Музаффар Ражаббоев таништирди. Бизга бу ерда барча шароитлар яратиб берилмоқда. Насиб этса, тахминан 4 ой ичидаэлектромобилнинг илк прототипини яратамиз. Айни вақтда кузов панеллари учун қолип олиняти, – дейди С.Ғуломов.\nМақолада бир донаэлектромобиль яратилиши учун қарийб 50 минг долларга яқин маблағ керак бўлиши хабар қилинганди.\nС.Ғуломовнинг сўзларига кўра,инвесторуларга беғаразёрдам бермоқчи эканлигини билдирган ваҳеч қандай шарт қўймаган. Лойиҳа учун улар сўраганидан кўра кўпроқ маблағ ажратилиши кутилмоқда.\n9 ОЙЛИК ЯКУНЛАРГА БАҒИШЛАНГАН ЙИҒИЛИШ БЎЛИБ ЎТДИ\nРамазон ойини муносиб тарзда ўтказиш тўғрисида Президент қарори эълон қилинди\nЎзбекистон Республикаси Президенти Шавкат Мирзиёев\nЎзбекистон ёшлар иттифоқи Учқудуқ туман Кенгашига раис тайинланди.


Наслдор айғирларни боқиш – Tadbirkor-Fermer\nНаслдор айғирларни боқиш\nНаслдор айғирларни боқишни туғри ташкил қилиш қочириш кампаниясини сифатли якунланишининг гаровидир. Маълумки, айғир уруғининг сифати бериладиган озиқнинг миқдорига ва сифатига боглиқ. Шундай экан, айғирларни озиқлантиришни намунали ташкил этиб, уларнинг жинсий активлигини\nошириб боришга алохида эътибор бериш керак. Акс холда нотугри озиқлантириш натижасида айғирларда импотенция (жинсий кучсизлик) юзага келиши ёки насл қолдириш хусусиятидан батамом махрум булиши мумкин. Айрирлар бияларга қараганда оқсил, витамин ва минерал моддаларга бой булган озиқларга талабчан булади. Лекин айғирнинг нормадан ортиқ семириб кетишига хам йул қуймаслик керак. Акс холда у ypyғ бермай қуяди.\nКочириш кампанияси даврида айғирларга қаймоқсиз ёки қаймоқли сут, тухум, гушт-суяк уни ва қон уни, хар бош хисобига 30—50 г ош тузи бериш керак. Рацион таркиби хар 3—4 хафтада алмаштириб турилади. Айгирларнинг 100 кг тирик вазни хисобига суткасига 2 кг озиқ бирлиги (хар озиқ бирлигида 100—120 г хазм булувчи протеин булади) берилади. Бошқа вақтларда эса хар 100 кг тирик вазнига 1,6 кг озиқ бирлиги\nбериш лозим. Хазм булувчи протеиннинг сифати урур миқдорини купайтиради, сперматазоидлар сонини оширади. Рационда А ва Е витаминлари куп булиши керак. Агар витамин А ва витамин В етишмаса, жинсий хужайралар куплаб нобуд булади. Витамин В кепак, тухум ва сутда, витамин А хашаки сабзида ва кепакда куп учрайди. Айгирларга хафтасига кепак ёки емга аралаштириб 5—10 дона тухум бериб борилса, уларнинг уруғ сифатини яхшилашда юқори натижаларга эришиш мумкин. Насл олишда фойдаланиладиган айгирларнинг хар 100 кг тирик вазни хисобига 6 г кальций ва 5 г фосфорни емга қушиб 30—35 мг каротин бериб бориш хам яхши самара беради.\nУзбекистон шароитида айгирлар асосан уюрда асралади, уюрдан ажратиб олингандан кейин эса, сентябрь, октябрь ойларида махсус отхоналарда қулда озиқ бериб боқилади\nНаслдор айғирларни озиқлантириш нормаси\nҚочиришга тайёрлаш ва қочириш даврида\nвазни, кг Озиқ бирлиги Хазмланувчи\nпротеин, кг Кальций, кг Фосфор (г) Каротин, мг\n500 10,0 1,30 60 50 350\n550 11,0 1,43 65 55 380\n600 12,0 1,56 70 60 420\nБошқа даврда, 6 ой\n500 8,0 0,80 40 30 120\n550 8,8 0,88 45 35 130\n600 9,6 0,96 50 40 145


Истанбулда Машарипов ҳужум уюштирган Reina клуби бузиб ташланди\n22 октябр 2020, Тошкент вақти: 20:15\nReina тунги клуби.\nИстанбул шаҳар ҳокимияти янги йил кечаси террор хуружи содир этилган Reina тунги клубини бузилиши ҳақида қарор қабул қилган. Турк нашрлари хабарига кўра, ҳокимият ўз қарорини клуб ноқонуний қурилгани билан изоҳлаган.\n1 январга ўтар кечаси мазкур клубда ўзбекистонлик Абдулқодир Машарипов томонидан амалга оширилган қуролли ҳужумда 39 киши ҳалок бўлган, 69 киши жароҳатланганди. Ҳужум учун масъулиятни “Ислом давлати” гуруҳи зиммасига олган. Ҳужум ижрочиси Машарипов 16 январ кунги аксилтеррор амалиёти чоғида ушланганди.\nHurriyet газетасининг клубдаги ўз манбаси сўзларига таянган ҳолда хабар қилишича, Reina’нинг бузилиши тунги клуб раҳбарияти учун кутилмаган воқеа бўлган. Бино 45 дақиқа ичида бузиб ташланган.


АҚШ Давлат департаменти; АҚШ Адлия департаменти;\nБирлашган қиролликнинг Ҳамдўстлик ишлари ва ташқи ишлар вазирлиги.\nМарказий Осиёда инсон ҳуқуқлари уюшмаси, ЛеМан, Франция;\nЎзбек-герман инсон ҳуқуқлари форуми, Берлин, Германия.\n2017 йил 1 декабрь.\nБиз, Ўзбекистон фуқаролик жамияти ташкилотлари, Марказий Осиёда инсон ҳуқуқлари уюшмаси ва Ўзбек-герман инсон ҳуқуқлари форуми Вашингтонда 2017 йил 4-6 декабрь кунлари бўлиб ўтадиган Ўғирланган активларни қайтариш бўйича форум ҳомийлари, ташкилотчилари ва иштирокчиларига собиқ диктатор Ислом Каримовнинг қизи Гулнора Каримова томонидан ўғирланган активлар атрофидаги вазиятга эътибор қаратиш мақсадида мурожаат этмоқдамиз. Ислом Каримовнинг ўлими ва мамлакатда юз бераётган айрим ўзгаришларга қарамай, Ўзбекистонда ҳамон авторитар ва коррупцион режим ҳукм сурмоқда.\nҲукмрон режим томонидан ўзбек халқининг юзлаб миллион доллари ўғирланди. Бу режимнинг аъзолари ҳамон мамлакат ҳукуматидаги юқори лавозимларда қолмоқда. Кенг тарқалган порахўрлик иллати ҳукуматдагилардан кимнингдир айби эмас, аввало, давлат ҳокимиятининг барча бўғинларида чуқур илдиз отган тизимли коррупция маҳсулидир.\nҚайд этилган активларнинг уларнинг мамлакатдан олиб чиқиб кетилишига имкон яратган шу ҳукумат қўлига топшириши бу маблағнинг ҳукмрон табақа вакиллари томонидан қайта ўғирланишини англатган бўларди. Бу эса БМТнинг коррупцияга қарши конвенцияси мазмун-моҳиятига, шунингдек, коррупциялашган тизимнинг асл қурбонлари бўлган Ўзбекистон халқи манфаатларига зиддир.\nГулнора Каримованинг бир миллиард доллардан ортиқ миқдордаги активлари музлатилган ва айни пайтда уларни мусодара қилиш масаласи кўриб чиқилаётган мамлакатлар, аввало, ҳукмрон доиралар вакилларига хорижий ва маҳаллий компаниялардан кўп миллион долларлик пораларни олиш ва офшор тузилмалар орқали “пул ювиш” имкониятини яратган институционал шарт-шароитлар тубдан ўзгарган ёки ўзгармаганига ишонч ҳосил қилиши керак. Таъкидлаш керакки, ҳозирги кунда Ўзбекистонда автивларни ва жамият бойлигини қайтадан ўғирлашга тўсиқ қўйиши мумкин бўлган коррупцияга қарши ислоҳотларга ҳатто киришилмаган; мамлакатда манфаатлар тўқнашувини тартибга солувчи бирор-бир ҳужжат ҳали ҳам йўқ; давлат амалдорлари ва парламент аъзоларининг ўз даромадлари ва активлари ҳақида мажбурий декларация топшириши тизими жорий этилмаган; шаффоф ва жамиятга ҳисобдор бўлган давлат харидлари ва лицензияларни тақсимлашнинг танлов тизими мавжуд эмас; ижро ҳокимиятидан мустақил бўлган адолатли суд тизими ҳамон яратилмаган; адвокатура Адлия вазирлигининг маъмурий босими ва миллий хавфсизлик органлари назоратида турибди. Мамлакатда давлат маблағлари билан боғлиқ шаффофлик ва ҳисобдорлик стандартлари ҳозирча қарор топмаган. Коррупцияга қарши курашиш бўйича мустақил органлар ҳамон йўқ. Сўз ва матбуот, уюшма ва йиғинлар эркинлигининг ҳақиқий кафолати мавжуд эмас. Бунинг оқибатида давлат органлари фаолияти устидан жамоатчиликнинг самарали назорати ўрнатилмаган. Ўзбекистон сиёсий важлар билан жавобгарликка тортилган минглаб фуқаролар қамоқхоналарда қолаётган дунёнинг энг репрессив давлатларидан бири бўлиб қолмоқда. Тергов органлари ва турмаларда қийноқлар кенг қўлланилади, айбсизлик презумпцияси ҳеч қандай кучга эга эмас, суд ҳукмини чиқаришда эса “телефон ҳуқуқи” деб атаса бўладиган тамойил устуворлик қилади. Давлат ичидаги давлат ҳисобланадиган Миллий хавфсизлик хизмати жамият ва мамлакат қонунлари олдида умуман ҳисобдор эмас. Қишлоқ хўжалигининг пахтачилик ва бошқа секторларида оммавий мажбурий меҳнат амалиётига ҳамон чек қўйилгани йўқ . Буларнинг барчаси ҳокимият суиистеъмолликлари ва тизимли коррупция учун қулай шароит яратади.\nЎзбекистонда институционал заифлик билан бир қаторда коррупция маданияти устунлиги мавжуд, амалдорлар қонун доирасида эмас, бошлиқлари ёки ҳомийларига садоқат тамойили асосида иш кўради. Собиқ президент Ислом Каримов даврида юқори мартабали давлат амалдорлари ҳукмрон Каримовлар оиласининг бойиши учун асосий ролни ўйнаган ва бунинг эвазига ўзларига шахсий бойлик орттириш имкониятини қўлга киритган. Айни шу амалдорлар ҳозир ҳам давлатда юқори раҳбарлик лавозимларида ўтирибди. Абдулла Арипов давлат телекоммуникация агентлиги раҳбари сифатида амалда Гулнора Каримованинг коррупцион тизими иштирокчиси бўлган. У ўз жиноятлари учун нафақат ҳеч қандай жавобгарликка тортилмади, балки бош вазир этиб тайинланди. Коррупцион тизимнинг бошқа бир иштирокчиси Рустам Иноятов ҳамон Миллий хавфсизлик хизматини бошқармоқда. Бошқача айтганда, мамлакатда коррупцияга имкон яратувчи тизимли шарт-шароитлар нуқтаи назаридан ҳам, Каримовлар оиласининг коррупцион ҳаракатлари иштирокчиси бўлгани учун шахсий жавобгарлик нуқтаи назаридан ҳам деярли ҳеч қандай ўзгариш юз бергани йўқ.\nШу сабабли биз Гулнора Каримованинг активларини улар мусодара этилган тақдирда амалдаги ҳукумат қўлига топширишга йўл қўйиб бўлмайди, деб ҳисоблаймиз. Ўзбекистонда юқорида қайд этилган активларнинг хавотирсиз қайтарилишини таъминлашга имкон берадиган ҳеч қандай тизимли ўзгаришлар юз бермади. Мазкур активлар сақланаётган давлатлар бу маблағлар яна ўғирланмаслиги, давлат коррупциясининг қурбони бўлган ўзбек халқига хизмат қилиши учун уларни қайтаришнинг бошқа йўлларини излаб топиши лозим.\nНега биз бу мактубни активларни репатриация қилиш бўйича қарор берадиган расмий орган ҳисобланмайдиган Ўғирланган активларни қайтариш бўйича глобал форумга йўллаяпмиз? Форум ўғирланган активларни ўз мамлакатига қайтариш масалалари бўйича сиёсатни ишлаб чиқиш учун энг нуфузли глобал анжумандир. Биз мазкур Форумга очиқ хатни иштирокчи мамлакатлар бизнинг Ўзбекистондаги вазият билан боғлиқ хавотирларимизни ҳисобга олади ва активларни қайтариш масалаларини мазкур маблағлар ўғирланган давлатлардаги мавжуд аҳволдан келиб чиққан ҳолда кўриб чиқишга оид чақириғимизга қулоқ тутади, деган умидда ёзишга қарор қилдик.\nБиз форумга Ўзбекистон мисолида асосланилган тавсияларимизни таклиф этамиз:\nБиринчиси: ўғирланган активларни Ўзбекистон каби мамлакатлар ҳукуматларига сўзсиз қайтариш мумкин эмас. Бундай ёндашув жаҳон сиёсатининг энг муҳим қисми бўлган давлат суверенитети тамойилларига зид келиши шарт эмас. Аммо айрим ҳолатларда, айниқса, худди Ўзбекистондаги каби, давлат халқаро ҳуқуқ ва ўз қонунчилигини бузган тақдирда халқаро ҳуқуқ устуворлиги мумкин ва шартдир. Ҳарбий жиноятлар, шунингдек, инсониятга қарши жиноятлар билан боғлиқ ҳолатлар халқаро ҳуқуқни қўллашнинг устуворлигига мисол бўла олади. Ҳокимиятнинг олий бўғинларидаги давлат коррупцияси халқаро ҳуқуқ қонунлари билан жазоланадиган жиноятлар сирасига киритилиши керак. Ушбу ҳолатда Ўзбекистон каби мамлакатлар ҳукуматларини ўғирланган активларни идора қилишдан маҳрум этиш бу йўналишдаги муҳим қадам бўлган бўларди.\nИккинчиси: активларни реституция қилиш юқори даражадаги коррупция ва инсон ҳуқуқларининг тизимли бузилиши билан танилган мамлакатлардаги коррупциялашган ҳукмрон тоифаларнинг жазосиз қолишига йўл қўймасликнинг ажойиб имкониятидир.\nБМТнинг коррупцияга қарши конвенциясида ўғирланган активларни сақловчи давлатлар (транзит ёки активлар жойлаштирилиши мўлжалланган мамлакатлар) бу активларни улар ўғирланган мамлакатларга қайтариши кераклиги кўрсатиб ўтилган. Аммо бу мезон автоматик равишда ва сўзсиз қўлланилиши керак эмас. Активларни қайтариш жараёни бу маблағларни сўраётган давлатлар (актив ўғирланган мамлакатлар) судининг активлар ўғирланишига олиб келган ҳаракатлар учун айбдор бўлган масъул шахслар ва бу активлар репатриацияси бўйича чиқарган ҳукмига асосланган бўлиши шарт. Ўз навбатида, бу юридик қарор адолатли судлов стандартларига мувофиқ бўлиши лозим. Агар мамлакатда қонун устуворлиги ва адолатли судловнинг мустақил тизими бўлмаса, бундай стандартни таъминлаш имконсиз.\nУчинчиси: активларни қайтариши сўралаётган давлат ўз активлари ўғирланишига имкон яратган мамлакатлардаги институционал шароитларни ҳисобга олиши ва аввало бу шароитлар ўзгаргани, тубдан ислоҳ қилинганини аниқлаши шарт. Активларни қайтариши сўралаётган давлат, шунингдек, активлар ўғирланган мамлакатда коррупцияга қарши курашишнинг самарали механизми жорий этилгани ва бу механизмлар амалиётда қандай ишлаётгани масаласини кўриб чиқиши лозим.\nТўртинчиси: активларни қайтариш тўғрисидаги қарор инсон ҳуқуқлари соҳасидаги халқаро ҳуқуқ нуқтаи назаридан баҳоланиши талаб этилади. Ўз халқи ҳуқуқларини мунтазам бузиб келаётган, озодликдан маҳрум этиш муассасаларида қийноқлар кунлик амалиётга айланган мамлакат ҳукмрон доиралари келиб чиқиши коррупцияга боғлиқ бўлган ва мусодара этилган активларни олиш ва идора қилиш ҳуқуқига даъво қилиши керак эмас.\nФорум ҳомийлари, ташкилотчилари ва иштирокчилари бизни эшитишига ҳамда мамлакатимизнинг аянчли мисолини эътиборга олишига жуда ҳам умид қиламиз.\nҚисқача ўзимиз ҳақимизда:\nФранциянинг ЛеМан шаҳрида жойлашган Марказий Осиёда инсон ҳуқуқлари уюшмаси 2006 йилда ўзбекистонлик сиёсий қочқин Надежда Отаева ва унинг ҳамкорлари томонидан ташкил этилган. Ўтган давр мобайнида ташкилот Марказий Осиёдаги сиёсий қочқинлар ва инсон ҳуқуқлари бузилиши қурбонларининг 1250 нафарига ёрдам кўрсатди. Уюшма инсон ҳуқуқларини ҳимоя қилишнинг халқаро механизмлари доирасида инсон ҳуқуқлари бузилишидан жабр кўрганларнинг ҳуқуқларини ҳимоя қилиш бўйича кейслар ўтказади. Сўнгги бир неча йил ичида уюшма Марказий Осиёда инсон ҳуқуқлари вазияти юзасидан Европа Иттифоқига 40 та, БМТ тузилмаларига 11 та ҳисобот тақдим этди.\nпочта: ahrca.org@gmail.com;http://ahrca.org/; адрес: ЦентрMBE 140, 16, rueduDocteurLeroy, 72000 LeMans, Франция.\nБерлинда жойлашган Ўзбек-герман инсон ҳуқуқлари форуми (ЎГФ) 2010 йилда ўзбекистонлик сиёсий қочқин Умида Ниёзова ва унинг ҳамкорлари томонидан ташкил этилган. ЎГФ ҳам инсон ҳуқуқлари, ҳам коррупция билан боғлиқ муаммолар – Ўзбекистон пахта секторида давлатнинг мажбурий меҳнат тизимини мониторинг қилишга ихтисослашган.\nШунингдек, ЎГФ Eltuz.com янгиликлар сайтини ҳам юритади.\ndata-title="Ўғирланган активларни қайтариш бўйича глобал форум" data-description="
АҚШ Давлат департаменти; АҚШ Адлия департаменти;  Бирлашган қиролликнинг Ҳамдўстлик ишлари ва ташқи ишлар вазирлиги.

Марказий Осиёда ..." data-image="https://eltuz.com/wp-content/uploads/2016/11/rasm2050.jpg" data-url="https://eltuz.com/kundalik/201896/" data-services="facebook,odnoklassniki,twitter,telegram" data-counter="ig">\n21 апрель – Умумроссия мусулмонлари Миллий мажлиси тугатилди\n1918 йилнинг 21 апрелида Россия ва Сибир мусулмон туркларининг миллий маданий мухториятини қилган Умумроссия миллий мажлиси Сталин буйруғи билан ...\nБугун Халқаро матбуот эркинлиги куни жаҳон бўйлаб 26-бор нишонланмокда. 1997 йил 3 майдан буён ҳар йили матбуот эркинлигига муносиб ...\n11 минг текширувчи ишсиз қолди\nПрезидент Мирзиёевнинг 29 май кунги қарори билан «Ўзбекэнерго» 6 562 нафар электромонтёрни, “Ўзтрансгаз” эса 4 255 нафар газ текширувчини ...\nХалқаро компаниялар Буюк Британиядаги корпоратив шаффофлик ва ҳисобдорликнинг заиф режимидан фойдаланиб, ватанидаги манфаатлари ва мулкини ниқоблаши мумкин. Кристиан Ласслетт ...


УСТАЗОДА УМИДЖОННИНГ АСАРЛАРИ – EkoPress\nTABIAT ONAMIZDIR – UNI ASRASH FARZANDLIK BURCHIMIZ\nФауна ва Флора\n“Қизил китоб” саҳифаларида\nБу турфа олам\nДунё ва дин\nДунё мамлакатлари табиати\nТиббиёт ва ислоҳот\nУСТАЗОДА УМИДЖОННИНГ АСАРЛАРИ\nОна табиатнинг турфа мўъжизалари доимо биз инсонларни лол этиб келади. Хусусан, ҳар бир гиёҳ, дарахт, унда битадиган мева-чевалар, уларнинг дориворлик хусусиятлари ҳақида қанчадан-қанча маълумотларни билсак, бу хусусда нақадар кам тасаввурга эгалигимиз аён бўлиб қоляпти. Чунки, биргина дарахтнинг ўзидан неча-неча бетакрор асарлар яратиш мумкин. Устазода Умиджон ва унинг шогирдлари аслида Яратган ўзи зеб бериб қўйган дарахтларга янада чирой бахш этиб миллий ҳунармандчилигимиз намуналарини сержило санъат асарлари ҳисобига бойитиб боришяпти.\nДаставвал устазода Умиджон ҳақида. У избосканлик ажойиб ҳунарманд, нафақат мамлакатимиз, балки хорижий давлатларда донғи кетган Ўзбекистон халқ устаси Йўлбарсали Ўтагановнинг ота касбига чексиз меҳр қўйган, унинг миридан сиригача эгаллашни ният қилган ўғилларидан бири саналади. Албатта, бу эзгу ният амалга ошмоқда. Ҳали болалигида ёғочга нақш солишнинг ҳадисини олган Умиджон бугун етук устага айланди. У ёғочга ишлов бериб тайёрлаётган нақшинкор эшиклар, устунлар, жавон ва мебеллар, сувенирлар, катта-катта бинолар пештоқидаги сержило айвонлар аллақачон ўзига хос санъат асарига айланиб улгурди. Буни кўрган отанинг шодлиги чексиз. Иши, ижоди давом этаётганлигидан, давом этганда ҳам аваллгидан-да мукамаллашиб, сайқалланиб бораётганлигидан қувонади.\n-Барча ўғилларим, набираларим ҳам ҳунаримни эъзозлайди, давом эттиряпти, аммо, бу борада Умиджонда ўзгача салоҳият, иқтидор бор, – дейди Йўлбарс ота Ўтаганов. – Мен ёғоч ўймакорлиги ҳунари ортидан олтмиш йилда тўплаган тажрибамнинг маҳсулини бугун Умиджон яратаётган нақшлар, чизмалар, дизайнлар мисолида кўряпман. Ушбу ҳунарнинг мен ҳали англамаган томонлари, янгилиги, замонавий ечимлари ўғлимнинг ижодида намоён бўляпти. Тўғри, бир пайтлар мен яратган, ишлаб чиқарган маҳсулотлар юртимиз ва хорижда ўзининг муносиб баҳосини олган. Лекин, бугун Умиджоннинг ижодига мансуб лойиҳаларга талаб ўта юқори, харидоргир ва буюртмачиси кўп. Шу маънода ўғлимнинг ютуқларидан кўксим ғурурга тўлади.\nОта ҳақ гапни айтди. Тошкент шаҳридаги “Хотира хиёбони”даги нақшли устунлар ва айвон пештоқига ўйилган мафтункор манзаралар, Самарқанддаги Имом ал-Бухорий меъморий мажмуасидаги ўймакор эшиклар ҳамда устунлар, юртимиздаги қатор маъмурий бинолар ҳамда масжидлар, театр ҳамда маданият саройлари, сиҳатгоҳ ва зиёратгоҳлар учун ясалган нақшинкор эшиклар, ўймакор безаклар айнан Йўлбарсали ота Ўтагановнинг ижод маҳсули. Шунингдек, уста АҚШ, Германия, Франция, Ҳиндистон, Япония, Покистон ва Россия каби давлатларда қатор мухлисларига эга. Унинг ўймакор эшик, нақшинкор хонтахта ва курси, тош ойна, лавҳ, сандиқ ва қутича ва каби совғабоп ижод намуналари ана шу давлатларнинг музейлари, хорижлик санъат ихлосмандларининг шахсий коллекциялардан ўрин олган.\nБугун Умиджон айнан отаси каби халқаро майдонга чиқиб боряпти. Хусусан, у ва шогирдлари томонидан Самарандда, мамлакатимизнинг Биринчи Президенти Ислом Каримов қабри атрофида барпо этилган ўн битта нақшинкор айвонлар давлатимиз раҳбарларининг эътиборига, эътирофига сазовор бўлди. Шундан сўнг улар Андижондаги Боғишамол ҳудудудида, “Боғи Бобур”даги масжидга кириш эшиклари, Тошкент ва Андижондаги “Нуронийлар маканлари”га нақшинкор очиқ айвонлар, Россиянинг Екатеринбург шаҳридаги дам олиш масканига муҳташам айвонлар, сўри, курсилар тайёрлашди. Бу йил эса Москвада, Ўзбекистоннинг Россиядаги элчихонасида алоҳида лойиҳадаги нақшинкор айвонлар барпо этилди. Бундан ташқари ҳозирда устазода раҳбарлигидаги ҳунармандлар юртдошларимизнинг буюртмаси асосида кўплаб ўймакор эшиклар, жавонлар, сўри ва хонтахталар, устун ҳамда пешайвон безаклари, қўйингки, нақш солинган ёғоч маҳсулотларининг барча туридан етказиб беришяпти. Уларнинг ижодини кўрган хорижлик тадбиркорлар ҳам ёш усталардан ўз юртида, шаҳри, уйида ўзбекона ёғоч ўймакорлиги билан безанган уй ва бинолар, эшик, сўри ва айвонлар, жимжимадор устунлар қурилишига буюртмалар беришяпти. Демак, ҳали ҳаммаси олдинда.\n-Бир кун бўлса-да бўш вақтимиз йўқ, – дейди устазода Умиджон Ўтаганов. –Қўлимиз-қўлимизга тегмайди. Ҳозирда Андижоннинг Эски шаҳар ҳудуддаги Девонабой масжиди учун катта, нашинкор эшиклар тайёрланяпти. Хориждан ҳам қатор буюртмаларимиз бор. Отамизнинг изидан бориб, миллий ҳунармандчилигимиз анъаналарини давом эттириб кам бўлмаяпмиз. Мақсадимиз, бу йўналишда ҳали бири-биридан бетакрор, санъат асари даражасидаги маҳсулотлар тайёрлаш, ёғоч ўймакорлигининг очилмаган қирраларини кашф этиш орқали юртимиз номини дунёга таратишдир. Бунинг учун етарли имкониятларимиз бор. Ҳа, бугунги натижалар устазода Умиджон учун дебоча саналади. Ҳунарманд йигитнинг ҳақиқий ютуқлари ҳали олдинда. У иқтидори, ижоди билан ҳали кўп марраларни босиб ўтади. Зеро, ҳунарни ардоқлашнинг асл моҳияти ҳам ана шунда. Табиатга зеб берган, унинг неъматларидан мўъжиза яратганлар оқибатда элимиз, юртимиз олдида қадр-қиммат топиб бораверади.\nБИР ЁМОННИНГ БИР ЯХШИСИ\nМаълумки, бугун короновирус пандемияси бутун дунёни ташвишга солган. Қарангки, мана шу хавотирли вазиятнинг ўзига хос фойдали томони ҳам бор экан. “Бир ёмоннинг бир яхшиси”, деганларидек,...\nХАЛҚАРО АСАЛАРИЧИЛАР КУНИ НИШОНЛАНДИ\nКеча кўплаб мамлакатларда 20 май - Бутунжаҳон асаларичилик куни нишонланди. Ушбу байрам 2017 йил декабр ойида Бирлашган Миллатлар Ташкилоти Бош Ассамблеясининг қарори билан ташкил этилган....\nҲАЛОКАТ ЁҚАСИДАГИ ҲАЙВОНЛАР\nБундан салкам эллик йил аввал, яъни 1973 йил 3 март куни Вашингтонда «Йўқолиб кетиш хавфи остида бўлган ёввойи фауна ва флора турларининг халқаро савдоси тўғрисида»ги...\nШАҲАРЛИКЛАР КАМРОҚ ЯШАЙДИ(МИ?)\nШвейцариянинг Берн шаҳридаги Ижтимоий ва профилактика тиббиёт институти тадқиқотчиси Aна Виcедо-Кабрера бошчилигидаги халқаро тадқиқот гуруҳи "Иқлим ўзгариши ва соғлиқ" мавзусидаги тадқиқотларида ўлим ва атроф-муҳит омиллари...\nДАҲШАТЛИ ҚУМ БЎРОНИ\nОчиғи, ўзига хос гўзал табиат, ноёб ҳайвонот ва ўсимликлар оламига эга, доимий яшил қитъа ҳисобланган Австралия аваллари бугунгидек экологик ҳалокат домида қолмаган бўлса керак. Ўтган...\nЭРТАМИЗ ЭГАЛАРИГА ЭЪТИБОР\nМУРОЖААТ ИЖОБИЙ ҲАЛ ЭТИЛМОҚДА\nОБОДЛИК ФАРОВОНЛИК АСОСИ\nТОМОРҚА – БЕБАҲО БОЙЛИК\nБЕТАКРОР МАНЗИЛЛАР, БЕТАКРОР МАНЗАРАЛАР\nЭНГ КАТТА ВА КИЧИК\nСАЙЁРАМИЗДАГИ ЭНГ КАТТА ЎН ИККИ ДАРЁ\nОЛТИН КУЗ НЕЪМАТЛАРИ\nАМАРАНТ – МЎЪЖИЗАВИЙ, ШИФОБАХШ ЎСИМЛИК\nEkopress.uz. Веб-сайт ОАВ сифатида 2019 йил 13 май куни Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида 1287 рақам билан рўйхатга олинган. Муассис: “Ekojurnalist” МЧЖ. Бош муҳаррир: А.Қувватов. Таҳририят манзили: Андижон вилояти, Бўстон тумани, Қатор терак кўчаси,58-уй. Электрон манзил: abdueko@umail.uz | Newsphere by AF themes.


Фестиваль Ўзбекистон хорижий мамлакатлар билан дўстлик ва маданий-маърифий алоқалар жамиятлари кенгаши томонидан юртимизда фаолият кўрсатаётган хорижий давлатлар элчихоналари ҳамда миллий маданият марказлари билан ҳамкорликда ташкил этилди. Унда дипломатик миссиялар ва халқаро ташкилотлар ходимлари, дўстлик жамиятлари вакиллари ҳамда чет эллик меҳмонлар қатнашди.\nТаъкидланганидек, истиқлол йилларида халқимиз бой маданий меросининг узвий қисми бўлган турли анъана ва маросимларимиз кенг миқёсда нишонланиб келинмоқда. Айниқса, байрамларимизда ёзиладиган файзли дастурхонлардаги миллий таомлар хорижлик меҳмонларда катта қизиқиш уйғотмоқда. Энг муҳими, бундай тадбирлар халқлар ўртасидаги дўстлик алоқаларини мустаҳкамлаш, турли соҳаларда самарали ҳамкорликни ривожлантиришга асос бўлаётир.\nМазкур фестивалда иштирокчилар ва меҳмонлар ўзбек, хитой, латиш, ҳинд, араб, турк, итальян ҳамда бошқа халқларнинг миллий таомлари, урф-одатлари билан яқиндан танишишди.\n— Ўзбекистонга иккинчи бор келишим, — дейди айни пайтда мамлакатимизда меҳмон бўлиб турган Ўмон Султонлиги Вазирлар Маҳкамаси Миллий девонхонаси раиси Ҳамад бин Муҳаммад ал-Давяний. — Бу муқаддас юртнинг жаҳон тамаддунига қўшган улкан ҳиссаси ҳақида биламан. Айниқса, ўзбекларнинг меҳмондўстлиги, бағрикенглиги ва олижаноблиги жаҳонга машҳур. Ширин-шакар ноз-неъматлари, миллий таомларини бир тотган киши яна қўмсайди.\nТанлов якунида Ўмон Султонлиги элчихонаси вакили Гран-прига сазовор бўлди. Биринчи ўринга Корея Республикаси, иккинчи ва учинчи ўринларга эса Миср ҳамда Ҳиндистон элчихоналари ходимлари муносиб кўрилди.\nМазкур рукндаги бошқа мақолалар: « Ал-Хоразмий илмий асарлари жаҳон олимлари эътиборида\tДўстлик ва санъат кечаси »


Ҳикояларда акс этган 40 оят: 7-оят Инсон ҳаётининг қиймати — KUKALDOSH.UZ\n26.07.2021 / - Мақолалар, Талабалар учун\nСаид ота онасиз ўсди. Уни тарбия қилган бобоси ўз ҳудудининг энг кўзга кўринган ўқимишли ва фаол кишиларидан эди. Атрофдаги барча Саиднинг ўта ақлли эканлигини тан оларди. Мактабда ўқиб юрган пайтларида уни ёзган ҳикоялари ва шеърларидан устозлари лол қолар, бу ижодий ишларни болани ёшига мослаб бироз соддалаштириш керак дея таъкидлашар эди. Юқори синфда ўқиётганида эса информатика фанидан бир неча дастурлар ихтиро қилгани барчани ҳайратга солди. У компютер теҳнологияси ва суръатга олиш, видеоларни монтаж қилиш борасида анча йиллик мутахассисларни ҳам ортда қолдирган эди. Умуман олганда Саид барча соҳада қоилмақом иш юрита оларди. Мактабни тугатиш арафасида барча ўқувчилар каби Саид ҳам қайси соҳани танлаш борасида бош қотира бошлади. У турли сайтларга кириб хорижда ўқиш ҳақида маълумотларни ўрганишга қизиқар эди. Айни шу кунларда унга ватсап орқали бир киши жуда кўп мактублар ёза бошлади. У Саиднинг ёшгина бўлиб эришган ютуқларини эътироф этар, энди сен ўз динингни мукаммал ўрганишинг керак, динга хизмат қилишинг шарт, Ислом байроғини кўкларга кўтаришинг лозим, бунинг учун кўп нарса талаб қилинмайди озгина жиҳод қилсанг кифоя, деб жимжимадор гаплари билан Саидни ўзига мафтун қилишга интиларди. Саид ҳаётда барча муваффақиятларига ўз ҳаракати билан эришган йигит бўлгани боис бу гапларни бошқаларга айтиб ўзаро муҳокама қилишни истамас, дини борасида ҳам ўзи қарор қабул қилишни хоҳларди. Бу таклиф ва гўзал исломий ҳаётни ваъда қилиш ҳақидаги мактублар Саид учун одатий ҳолга айланди. Энди унинг ҳаёлига бошқа фикрлар келмас, мактабни тугатиши биланоқ ҳеч кимга билдирмасдан Сурияга Аллоҳ йўлида устоз қилиб олгани Абу Бакрни ёнига учиб кетишни режа қилиб юрарди. Ўз салоҳияти билан топган пулларини ҳам жиҳод қилиш учун йиғиб қўйган эди. Орадан икки ой ўтиб Саид виртуал устозининг маслаҳатларига мувофиқ яширин йўллар билан ноқонуний ҳолатда Сурияга қочиб кетди. Бу қадар ақлли йигитни ўзига ром қилган жозибадор гаплар аслида уни кутиб турган қонли кунлар ва аламли тунларнинг бошланиши эди…\nСўз навбати Саид Комиловга:\nҚонли кунларга қадам…\nСурийдаги биринчи кун. Мен ўзим ҳам бу ерни обод эмаслигини билардим. Бу кўҳна шаҳарни дин душманларидан ҳимоя қиламан деб келгандим. Аммо бу қадар ваҳшийлар макон қурган жой деб ўйламагандим. Мени дининг йўлида Ислом давлати қуришга ҳисса қўшасан деб чақирган устозимни ҳатто юзини ҳам кўрмадим. Бу ерга келганда биринчи марта қулоғимга чалинган овоз бомбанинг дахшатли портлаши ва унинг кетидан инсонларнинг ва гўдакларнинг чинқирган овози бўлди. Ҳалок бўлганлар ким экан дейсизми, барчаси мусулмонлар, муслималар — уммати Муҳаммадия эди. Наҳотки Ислом дини ўз диндошини ўлдиришга буюрса! Мени бир неча ниқоб кийганлар бир жойга олиб боришди. У ерда бир хона теҳник жиҳозлар билан жиҳозланганди. Юқори қисмига Ал-Фурқон деб ёзилган экан. Бу студияни номи бўлиб мен бу ерда улар суръатга туширган видеоларни монтаж қилиб бутун дунёга тарқатар эканман. Э воҳ, у видеоларни дахшатини кўриб ўзимни шу қадар йўқотиб қўйдимки, шунда атрофимдагилар барчаси ҳайвонлар эканини, жуда қалтис хатога йўл қўйганимни тушуниб етдим. Улар менга шарт қўйишди. Сен биз видеога олган кадрларни янаям дахшатлироқ қилиб монтаж қиласан, гапларимиз тиниқ чиқиши керак! — дейишди. Тушундимки улар менинг ақлий салоҳиятимдан фойдаланмоқчи. Улар чақалоқларни бошларини узиб роҳатланар, аёлларни занжирбанд қул қилиб сотар, бегуноҳ, айбсиз минглаб кишиларни ўлдириб яна шу ҳолатларни видеога олиб ижтимоий тармоқларга жойлар эдилар. Ахир Аллоҳ таоло Моида сурасининг 32-оятида:\n“Бирор инсонни ўлдирмаган ёки ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир. Унга ҳаёт бахш этган (ўлимдан қутқариб олган) одам эса барча одамларни тирилтирган кабидир”.\n-дея марҳамат қилганку. Ахир булар мусулмон эмас. Булар Исломда инсон ҳаётининг қадри барча нарсадан устун эканини билмайдилар. Булар кимнингдир ноғорасига ўйнаётган манқуртлар. Мен бу ерга бегуноҳ одамларни қони дарё бўлиб оқаётганини тасвирга олиб инсонлар қалбида Исломга нисбатан қўрқув ва дахшат уйғотиш учун алдов йўли билан келтирилганимни ҳис қилдим. Теҳникани жуда пухта билганим қўл келди. Уларга сездирмасдан ватанимнинг элчихонасига мактуб жўнатдим. У ерларда икки ой давомида яшаган бўлсам шу икки ой юрагимда чуқур яра бўлиб қолди. У ерларда бошимдан ўтказган дахшатли кунларим, қочиб келиш асносидаги кўрган хорликларим барчаси мана шу “Қонли саргузашт” номли китобимда батафсил ёритилган…\nЁшгина кўзига энли кўзойнак таққан ёзувчи Саид Комилов шундай деб сўзини якунлади. Китоб тақдимоти ўтказилаётган мажмуа гавжум эди. Уни диққат билан тинглаб ўтирган мухлислари бирма-бир келиб қўлларидаги китобга ёзувчининг эсдалик сўзларини ёздириб олишга навбат кутиб турар эдилар…


Бишкек ҳокими яна бир бор истеъфога чиқди — Sof.uz\nЖАҲОН 64,192,020 44,440,295 1,486,688\nБишкек ҳокими (мери) Азиз Суракматов истеъфога чиқди.\nТаъкидланишича, Азиз Суракматов бугун кетишини матбуот анжуманида расман эълон қилган.\nЭслатиб ўтамиз, аввалроқ Қирғизистон пойтахти ҳокими истеъфога чиқиш тўғрисида ариза ёзган эди. 6 октабр куни у ариза ёзиб, лавозимни тарк этди. Бироқ, 8 октябр куни у масофадан туриб ишлаганини таъкидлаб, ўз иш жойига қайтди.\nСобиқ шаҳар ҳокими Нариман Тюлеев Бишкекнинг биринчи вице-мери лавозимига тайинланди. У Бишкек шаҳар Кенгаши депутатлари томонидан расмий маъқуллангунга қадар мер лавозимида ишлайди.\nОктябр ойининг бошларида Бишкекда мамлакат парламентига кирмаган партия тарафдорлари норозилик тўлқини юз берди. Намойишчилар сайлов натижаларини бекор қилишни ва иккинчи овоз беришни талаб қилишди. Натижада Қирғизистон Президенти Сооронбай Жээнбеков истеъфога чиқди. Садир Жапаров унинг вазифаларини бажармоқда.


Ð‘ÐµÐ»Ð¸Ð´Ð° Ð±ÐµÐ»Ð±Ð¾ғÐ¸ Ð±Ð¾Ñ€Ð»Ð°Ñ€\nÐ‘ÐµÐ»Ð¸Ð´Ð° Ð±ÐµÐ»Ð±Ð¾ғÐ¸ Ð±Ð¾Ñ€Ð»Ð°Ñ€ ( 3212 marta o'qilgan) Chop etish\nMutakallim 14 Aprel 2010, 15:34:04\n«...Етмиш ёшни қоралаб, қслимга сқиндагина ҳасса тутдим. Баъзан белимда пайдо бсладиган нохуш оғриқни кексалик аломати деб биламан. Аммо, ҳали сттиз ёшга ҳам тслмаган ҳозирги йигитларимизнинг аксаристи «белим»лаб юришларини ксриб ҳайратланаман. Ааҳотки, шу белида белбоғ тутмаган «тегма нозиклар» бизнинг зурриётларимиз бслсалар, дес изтиробли сйларга толаман...»\nЮқорида келтирилган мактубга бир назар ташлашда, кспчилик уни «қарисларимизнинг одатдаги гина-қудрат ва панд-насиҳатлари скан-да» дес баҳолашлари мумкин. Аслида, бу ссзлар замирида чуқур маъно бор. Зеро, «қари билганни пари билмас» дес бежизга айтишмаган. Ҳақиқатан ҳам ҳозирги ёшларимизнинг аксаристи бел оғриғидан нолиб юришади. Аниқлашларича, ҳозирда бел оғриғи аломати билан кечувчи қарийб сттиз хил хасталиклар мавжуд. Бунга мисол тариқасида, умуртқалар орасидаги тсқималарнинг патологик сзгариши билан кечувчи остеохондроз касаллигини олайлик. Одатда бу касаллик беморларнинг узоқ вақт мобайнида иш қобилисти йсқолишига олиб келади. 15-20 йил муқаддам остеохондроз кексалик слчиси ҳисобланган бслса, ҳозирда бу касаллик ссмирларни, ҳаттоки, болаларни ҳам шикастламоқда. Табобат статистикаси маълумотларига қараганда, бугунги кунга келиб катта ёшли аҳолининг қарийб 80 фоизи остеохондроз ҳасталигидан изтироб чекишмоқда. Демак, отахонимизнинг «белим»лаб юрган ёшларга нисбатан сътирозлари сринли.\nMutakallim 14 Aprel 2010, 15:34:41\nБиринчидан, белбоғ тутиш нозикроқ ҳудуд ҳисобланган бел соҳасидаги атроф — муҳит ҳароратининг кескин сзгарувчи таъсироти натижасида вужудга келувчи мушак қаватининг сллиғланиши, съни миозит касаллигидан сақлайди.\nИккинчидан, белбоғ тутиш киндик ва қориннинг оқ чизиғи соҳасида пайдо бсладиган чурраларнинг вужудга келиши олдини олади.\nУчинчидан, белбоғ бел соҳаси ҳароратини барқарорлашувини, шунингдек, мушак қувватининг мустаҳкамланишини таъминлаб, қад - қоматнинг хушрсй, тик — расо бслишига олиб келади.\nТсртинчидан, мустаҳкам белбоғ белни турли хил жароҳатлардан маълум даражада ҳимос стади.\nБешинчидан, белни доимо мустаҳкам боғлаб юриш шаҳватни ҳасжонга келтириб, срлик қувватини кучайтиради. Бу ҳақида Абу Али ибн Сино асарларида муфассал тсхтаб стилган. Ҳозирги ёш келин — куёвларнинг айримлари қовуша олмасликларининг сабабларидан бири белбоғ тутмаганлик билан боғлиқ бслса, не ажаб.\nОлтинчидан, белбоғни мустаҳкам тутиш мушаклардаги қувватни маълум аъзоларда зудлик билан жамланишига ҳам хизмат стади. Ўзбек миллий курашида албатта белбоғ тутишдан ксзланган мақсад ҳам ушбудир.\nЕттинчидан, белбоғ тутиш бел соҳасидаги асаб толалари сллиғланишидан, съни неврит касаллигидан сақлайди.\nСаккизинчидан, белбоғ маълум даражада остеохондроз ва диск чурраси дардидан ҳам ҳимос қилади.\nТсққизинчидан, белга белбоғ тутиш умуртқалар орқа қисмидан чиқувчи нерв ссимталари сллиғланишидан, съни радикулит касаллигидан сақлайди.\nЎнинчидан, белбоғ бел ҳудудидаги ийри томирлар ва биологик фаол нуқталарга таъсир стади. Маълумингизки, бел соҳасида ҳам ички аъзолар билан боғланган фаол нуқталар мавжуд. Маҳкам боғланган белбоғ ушбу нуқталарга таъсир стиш йсли билан ички аъзоларнинг ишлаш жараёнига ижобий таъсир стади.\nКсриб турибсизки, белбоғ тутиш ста серҳосист, кони фойдадир. Демак, баралла овозда «белбоғ тутинг, Турон фарзандлари, юртим йигитлари» дес хитоб стишга ҳақлимиз.\nMutakallim 14 Aprel 2010, 15:35:55\nАгар белда белбоғни маҳкам тутиб, унга қсшимча тарзда қуйидаги машқларни муттасил тарзда бажаришга одатланилса, самара кутилганидан ҳам зиёда бслар сди:\n1. Белингиз тагига ёстиқча қсйган ҳолда орқа билан ётинг. Тос ҳудудини 3-4 марта кстариб туширинг.\n2. Атган ҳолда «юринг». Оёқлар билан велосипед педалини босаётгандек ҳаракат қилинг. Ҳаракатларни жадаллаштиринг.\n3. Атган жойингизда «югуринг». «Югуришни» тезлатиб оёқларни баландроқ кстаринг, гсёки улкан велосипедда стиргандек ҳаракатлар қилинг.\n4. Оёқларни туширинг; снгга бурилинг. Чап қсл билан белни уқаланг. Ушбу машқни бошқа ёнингизда ҳам такрорланг.\n5. Қорин билан ётинг ва «қалдирғоч» ҳаракати снглиғ оёқлар, бош, қсл ва танангизни бир вақтда кстаринг. Кейин қсл билан оёқларни ушлаган ҳолда чайқалишга ҳаракат қилинг. Бошни юқори тутинг. Машқларнинг ҳар бирини 5 - 4 маротаба такрорлаш лозим.\nУшбу касалликлар қайталанмаслигини таъминловчи снг мақбул услуб серҳаракат, меҳнаткаш бслишликдир.\nМуаллиф: Доктор Ўктам МУҲАММАД МУА ОД


Малайзиялик меҳмонлар Бухорони зиёрат қилдилар\nЎзбекистонда зиёрат туризмини ривожлантириш бўйича алоқаларни йўлга қўйиш мақсадида, юртимизга ташриф буюрган Малайзиянинг Перлис штати муфтийси бошчилигидаги диний делегация Бухоро шаҳрини зиёрат қилди.\nМеҳмонлар дастлаб “Мир Араб” мадрасасига ташиф буюрдилар. Мадрасада талабалар учун яратилган шароитлар, дарс жараёнлари ва кутубхона билан яқиндан танишдилар. Мадарасанинг қадим тарихи, унинг ўзига хослиги меҳмонларда катта таассурот қолдирди.\nШундан сўнг Малайзия делегацияси Бухородаги тарихий обидаларни зиёрат қилди. Жумладан, “Сомонийлар боғи”, “Бухоро Арк”и, “Баҳоуддин Нақшбанд” зиёратгоҳи, “Мир Араб” Олий мадрасаси ва бошқа қадамжоларда бўлдилар.\nЗиёрат сўнгида меҳмонлар тарихий шаҳар уларнинг хотирасида узоқ йиллар қолишини таъкидладилар ва Тошкент шаҳрига қайтиб келдилар.\nМеҳмонларнинг ташрифи давом этмоқда.\nДругие материалы в этой категории: « Самарқандда "Энг маърифатли имом" кўрик танловининг дастлабки босқичи ўтказилди\tЎзбекистон Президентининг МДҲ саммитида иштирокига доир »


Honda компанияси Қозоғистон ва Россияни тарк этди\n06:43 / 05.09.2015\nЯпониянинг Honda компанияси Қозоғистон ва Россия бозорларини тенге ва рублнинг қадрсизланиши боис тарк этди. Компания Қозоғистонга охирги машина ва мотоциклларини 2015 йилнинг бошидаёқ етказиб берган эди, Россияга охирги машиналар, жумладан Acura маркаси модели, декабрнинг охирида етказилади, деб хабар бермоқда Motor.kz нашри.\nКомпаниянинг Москвадаги ваколатхонаси кўп сонда ўз ходимларини қисқартирмоқда. Келажакда эҳтиёт қисмлар етказилиши ва кафолат сиёсати учун жавоб берадиган фақатгина кичик бир жамоа қолади. Компаниянинг бу бозорлардан кетиши валюталарнинг қадрсизланиши ва импорт қилинувчи машиналарга нахрнинг ошиб кетиши сабабли талабнинг пасайиши билан шартланмоқда.\nҚозоғистонда 2014 йил давомида 425 та автомобиль, жорий йилда эса 200 та автомобиль сотилган.\nМаълумотларга кўра, Россияда Honda автомобилларининг савдоси 78 фоизга тушиб кетган (2742 автомобиль). Ўтган йиллар бир йилда сотиладиган автомобиллар сони 20 мингтага етар эди. 2008 йилда эса рекорд даражадаги 89 мингта Honda автомобили сотилган эди.


Ўзбекистон фуқароси Қозоғистонда қулликда бўлганлигини рад этди – Газета.uz\nLotinchada 18 ноябр 2020, 17:37 Жамият\nҚозоғистон Ички ишлар вазирлигининг маълумотларига кўра бир йил давомида меҳнат қуллигида бўлган Ўзбекистон фуқароси иш берувчига нисбатан ҳеч қандай даъвоси йўқлигини, иш шароитлари ва иш ҳақидан қониққанини айтган. Бу ҳақда Ташқи ишлар вазирлиги матбуот хизмати хабар берди.\nАқтўбе вилояти полиция департаменти маълумотларига кўра, Қозоғистон ҳудудида ноқонуний равишда бўлган шахсларни топиш бўйича режали тадбирлар давомида 1962 йил 2 майда туғилган Ўзбекистон Республикаси фуқароси M.B. аниқланган. Унинг иш берувчисига нисбатан Қозоғистон Жиноят кодексининг 128-моддасида кўзда тутилган «Одам савдоси» бўйича жиноят иши қўзғатилган.\nХабар берилишича, M.B. Қозоғистонга 1996 йилда келган, 2004 йилда доимий яшаш рухсатномасини олган ва Қозоғистонда мунтазам яшайди.\nҲуқуқни муҳофаза қиливчи органлар вакиллари билан суҳбат чоғида M.B. ҳозирги иш берувчисига нисбатан шикояти йўқлигини, иш, яшаш ва иш ҳақи шартлари ўзини қониқтиришини, Ўзбекистонга қайтиш нияти йўқлигини ва Олмаота шаҳрига, Қозоғистон фуқароси бўлган қизининг уйига кўчиб ўтишни режалаштираётганини билдирди.\nЭслатиб ўтамиз, Қозоғистонда 58 ёшли Ўзбекистон фуқароси бир йилни меҳнат қуллигида ўтказгани ҳақида хабар берган эдик.


Польша «Газпром»ни «Шимолий оқим–2» учун 57 млн долларлик жаримага тортди\nПольша «Газпром»ни Болтиқ денгизи остидан тортилаётган «Шимолий оқим–2» («Северний поток – 2») газ қувури учун жаримага тортди. Жарима миқдори 57 миллион долларни ташкил этади.\nПольша Россиянинг «Газпром» ширкатига «Шимолий оқим-2» газ қувури иши суриштирувида ҳамкорлик қилмагани учун 213 миллион злотий (57,5 миллион доллар) миқдорида жарима солди. Бу ҳақда Польшанинг монополияга қарши курашни тартибга солувчи UOKiK ташкилоти хабар берган.\n«Бу Россия компаниясининг «Шимолий оқим-2» газ қувури қурилиши муносабати билан ўтказилган суриштирувда ҳамкорликдан бош тортиши натижасида рўй берди», дейилади Польшанинг монополияга қарши курашни тартибга солувчи UOKiK ташкилоти тарқатган маълумотда.\nГап UOKiK раҳбари Томаш Хрустнанинг зарур розилигисиз «Шимолий оқим-2» қурилишини молиялаштираётган консорциум иши ҳақида суриштирув ўтказилаётгани ҳақида кетяпти. Консорциум олтита компаниядан иборат: «Газпром», Швейцариянинг Engie, Нидерландиянинг Uniper, OMV, Shell ва Wintershal.\nТергов давомида Томаш Хрустна Россия концернидан ҳужжатларни талаб қилган, аммо рад жавоби олган. Шундан сўнг Россия компаниясига жарима солинган.


Толиблар Мудофаа вазири вертолётлар масаласида қўшни давлатларни огоҳлантирди\n12.01.22 13:15\tmsk\n«Толибон»* ҳукуматининг Мудофаа вазири мулла Муҳаммад Ёқуб Афғонистон Ҳарбий-ҳаво кучлари (ҲҲК) учувчилари томонидан ўтган август ойида Ўзбекистон ва Тожикистонга ўғирлаб кетилган ҳарбий вертолётлар қайтарилиши кераклигини айтган. Акс ҳолда, бунинг «бадали тўланиши» билан таҳдид қилган мулла Ёқуб. Толиблар Мудофаа вазири бу ҳақда 11 январь куни баёнот берди, деб хабар беради TOLOnews телеканали.\n«Тожикистон ёки Ўзбекистонда бўлган авиатехникамиз қайтарилиши керак. Биз унинг хорижда қолишига ёки бошқа давлатлар томонидан ишлатилишига йўл қўймаймиз», — деган Ёқуб.\nТолиблар ҳукумати Мудофаа вазирлиги маълумотларига кўра, ўтган йил август ойида собиқ ҳукумат Ҳарбий-ҳаво кучларининг учувчилари Ўзбекистон ва Тожикистонга 40 дан ортиқ вертолётни олиб қочган. Бундан ташқари, Афғонистон собиқ президенти Ашраф Ғани ва унинг ҳамроҳлари Кобулдан Ўзбекистонга етиб бориш учун учта вертолётдан фойдаланган.\nTOLOnews хабарига кўра, Афғонистон собиқ ҳукумати Ҳарбий-ҳаво кучлари 164 та ҳарбий самолёт ва вертолётга эга бўлган, ҳозирда улардан фақат 81 таси қолган. Толибларга кўра, қолган ҳарбий техникалар «турли мамлакатларга» олиб кетилган.\nЎтган йил кузидан бери «Толибон» қўшни давлатларга олиб кетилган собиқ Афғонистон Ҳарбий-ҳаво кучлари авиатехникаларини қайтаришга уринмоқда.\nДекабрь ойида толиблар қўшни давлатларга ўғирлаб кетилган бир нечта самолёт ва вертолётларни қайтариб олишга муваффақ бўлганини айтган эдилар. Улар айнан қайси давлат авиатехникаларни қайтариб берганига аниқлик киритмадилар.\nБир неча кун аввал ижтимоий тармоқларда толиблар фойдаланмоқчи бўлган MD-530 вертолёти жанубий Қандаҳор вилоятида ҳалокатга учрагани ҳақида видео пайдо бўлди.\nТаъкидлаш жоиз, 1996-2001 йиллари толиблар ҳукмронлигининг биринчи даврида ўз ҳаво кучларига эга бўлган. 1995 йил август ойида толиблар қирувчи МиГ-21 самолёти ёрдамида Россиянинг «Аэростан» компаниясига қарашли Ил-76 транспорт самолётини Қандаҳорда қўндиришга муваффақ бўлишган. Самолёт «Толибон»га қарши курашаётган кучлар учун қуроллар ташиган. 378 кунлик тутқинликдан сўнг Ил-76 экипажи самолётни қўлга олишга ва Афғонистонни тарк этишга муваффақ бўлган.


Александр Лукашенко: «Ўзбекистон ҳам Иттифоқчи давлатга қўшилади» - Anhor\nAnhor Все посты Александр Лукашенко: «Ўзбекистон ҳам Иттифоқчи давлатга қўшилади»\nПостсовет ҳудудининг катта қисми, коллектив хавфсизлик ва иқтисодий интеграцияга урғу берган ҳолда, яқин иттифоққа бирлашиши яқин 15 йил ичида муқаррардир, деди Беларусь президенти Александр Лукашенко «Соловьёв Live» YouTube-каналига берган интервьюсида, деб ёзади UzReport.\nЛукашенконинг қайд этишича, Беларуснинг Россия билан келгусида яқин бирлашиши “мустақил” давлатларнинг эмас, балки “суверен” давлатларнинг бирлашиши бўлиши шарт. Яъни бунда гимн, байроқ, ва раҳбарият сақланиб қолади, эҳтимол валюта ҳам умумий бўлиши мумкин. Бунда у Беларусь Россиядан мустақил бўла олмаслигини, чунки мамлакат Россиянинг энергия ресурсларига ва бозорига боғлиқлишини тан олади.\n«Ҳозирнинг ўзидаёқ кўриниб турганидай, умумий мудофаа ҳудуди зарур. Буни кўриб турибмиз, Қозоғистон ҳам буни тасдиқлади…», – дея қайд этади Лукашенко.\nУнинг сўзларига кўра, ҳозирнинг ўзидаёқ Беларусь ушбу умумий хавфсизлик ҳудудида турибди, Қозоғистонга ҳам “яхги сабоқ” берилган. Агар хатоларга йўл қўйилмаса, 15 йил ичида бу ерда Украина ҳам бўлиши мумкин, – дейди у.\n«Қолганлар ҳам аста-секин бу жараёнга қўшилади… Арманистон ҳеч қаерга кетолмайди. У кимгалир керак, деб ўйлайсизми? Улар буни кўрган. Туркманистон, Ўзбекистон ва Тожикистон энг аввало иқтисодий зарурат борлиги сабабли ҳам қўшилади, деб ўйлайман», – дея қўшимча қилади у.\nҚайд этиб ўтамиз, Беларусь ва Россия иттифоқи тўғрисидаги шартнома 1997 йил 2 апрелда имзоланган эди. Иттифоқчи давлат қонунчилик унификациясини, ягона ҳокимият органлари, валюта ва бозорни кўзда тутади. 1999 йил 8 декабрда Москвада Иттифоқчи давлатни ташкил қилиш тўғрисида шартнома имзоланди, Иттифоқчи давлатни ташкил қилиш тўғрисидаги шартнома моддаларини амалга ошириш бўйича Беларусь Республикаси ва Россия Федерациясининг Ҳаракатлар дастури қабул қилинди. 2000 йил 26 январда Шартнома икки мамлакат парламенти томонидан ратификация қилинганидан кейин у кучга кирди.


Туркиялик хакернинг Дональд Трамп сайтида Қуръон матнини қолдиргани, Японияга КХДР томонидан ракеталар отилгани, Вьетнамда мактаб ўқувчиси телефон портлашидан вафот этгани, Грузия бош вазирининг инқилоб бўлмаслигини таъкидлагани, Чехия президенти ваколатлари тақсимланиши мумкинлиги ва бошқа янгиликлар — «Газета.uz»нинг жаҳон янгиликлари дайжестида.\nLotinchada 19 октябр 2021, 21:27 Жаҳон\nТуркиялик экани тахмин қилинаётган хакер Дональд Трампнинг сайтини бузиб кирди\nИжтимоий тармоқларда RootAyyildiz номи остидаги хакер АҚШнинг собиқ президенти Дональд Трамп веб-сайтининг бўлимларидан бирини бузиб кирган. Бузилган сайт бўлимида хакер томонидан Қурьон сураларидан бирининг матни қолдирилган, дея хабар бермоқда VICE нашри. Хабарга кўра, хакернинг туркиялик экани тахмин қилинмоқда.\nШунингдек, хакер Youtube саҳифасида Туркия президенти Режеп Таййип Эрдоғаннинг миллатчилик руҳидаги видеосини ҳам эълон қилган. Ушбу хакер Трамп сайтининг бўлимини уч ой назорат қилган.\n«Хакерлик қилиш мумкин бўлган жуда кўп соҳалар мавжуд. Масалан, ижтимоий тармоқлардаги ёки веб-сайтлардаги аккаунтларни бузиш мумкин. Мен активист хакерман. Мен веб-сайтлар устида анчадан бери ишлайман. Мени яхшироқ эшитишлари учун мен шу йўлни танладим», — дея қўшимча қилган хакер.\nҲозирча Трамп вакиллари бу бўйича ҳеч қандай изоҳ бермаган.\nЯпония бош вазири мамлакат соҳилига КХДР томонидан баллистик ракеталар отилганини тасдиқлади\nЯпония бош вазири Фумио Кисида КХДР иккита баллистик ракета учирганини таъкидлади. Ҳукумат раҳбари балиқчилар кемаларига зарар етказилгани ҳақида маълумот бор ёки йўқлиги ҳақидаги журналистларнинг саволига, ҳозирча бундай маълумот йўқлигини айтди.\nКисида Япония ҳозирда ракеталарнинг учирилиши бўйича маълумотлар таҳлил қилинаётганини ҳам айтиб ўтди. У ракеталарнинг тури ва зарба майдони ҳақида батафсил маълумот бермади. Ушбу ракеталар учирилиши муносабати билан Япония бош вазири идорасида инқироз штаби ташкил қилинди. Шу билан бирга, Жанубий Корея Қуролли кучлари бундан олдин КХДР томонидан Япон денгизи томон битта баллистик ракета учирилгани ҳақида хабар берган. Унга кўра, ракета Хамгён-Намдо провинциясидаги Синпхо шаҳри яқинига тушган — ТАСС.\nВьетнамда мактаб ўқувчиси дарс пайтида мобил телефон портлашидан вафот этди\nВьетнамда Нгеан провинциясидаги мактабнинг бешинчи синф ўқувчиси пандемия туфайли масофадан таълим олар экан, телефонини қувватлагичга улаган ҳолда дарсга қўшилган ва тўсатдан телефон портлаб, боланинг кийимлари ёниб кетган. Қўшнилар жабрланувчига ёрдамга келишган ва уни тезда касалхонага олиб кетишга ҳаракат қилишган. Бироқ бола шифохонага олиб кетилаётганда вафот этган. Бу ҳақда Daily Star нашри хабар берди.\nВьетнам ОАВларининг ёзишича, боланинг оиласи полициядан ушбу фожеа сабабларини текширмасликни сўраган. Мобил қурилманинг модели ҳақида маълумот йўқ.\nГрузия бош вазири собиқ президент Саакашвили тарафдорларининг инқилобий сценарийлари ва провокацияларига йўл қўйилмаслигини айтди\n30 октябрь куни Грузияда муниципал сайловларнинг икккинчи босқичи бўлиб ўтади. Михаил Саакашвилининг Бирлашган миллий ҳаракат партияси аъзолари шу куни ҳибсда сақланаётган сиёсатчини озод қилишни талаб қилиб, кенг кўламли митинг ўтказмоқчи, дея хабар бермоқда РИА Новости.\n«Одатда, биз нафрат сўзлари ҳақида гапирганимизда, биринчи навбатда «Бирлашган миллий ҳаракат»ни эслаймиз. Бу одамлар тўққиз йил давомида мамлакатни нафрат, қийноқ билан бошқарган, аҳоли билан бўлган барча даҳшатли воқеалар ўша пайтда содир бўлган. Мен фақатгина бир нарсани айтмоқчиман. Мамлакатда инқилоблар ва урушлар даври тугади. Биз энди провокацияга йўл қўймаймиз», — дея таъкидлаган Грузия бош вазири матбуот анжуманида.\nМихаил Саакашвили 1 октябрда Тбилисига қайтиши биланоқ ҳибсга олинган эди. Унга нисбатан бир нечта жиноий иш қўзғатилган. У 2004 йилдан 2013 йилгача Грузия президенти бўлган ва ўз ваколат муддати тугашидан бироз олдин мамлакатни тарк этган. Шундан сўнг, унга нисбатан тўртта жиноий иш қўзғатилган, улардан иккитасига суд ҳукми чиқарилган. 2018 йилда банкир Сандро Гиргвлианининг ўлдирилиши ва депутат Валерий Гелашвилининг калтакланиши бўйича Саакашвили сиртдан суд қилинди. Биринчисида у уч йилга, иккинчисида олти йилга озодликдан маҳрум этилган.\nХалқаро банклар УЕФАнинг пандемиядан кейинги 7 млрд евролик молиявий дастурида иштирок этиш учун рақобатлашмоқда\nАҚШнинг Goldman Sachs, Австралиянинг Macquire ва Apollo хусусий инвестиция компаниялари УЕФАнинг пандемиядан кейинги 7 млрд евролик молиявий дастурида иштирок этиш учун рақобатлашмоқда. Бу ҳақда Financial Times нашри хабар берди. Хабарда айтилишича, тендерда қатнашган яна бир банк — Италиянинг UniCredit банки тендернинг биринчи туридан сўнг қисқа рўйхатга кира олмаган. АҚШнинг Citi банки ҳам УЕФА билан музокаралар олиб борган, лекин биринчи босқичга ариза топширгани аниқ эмас.\nУшбу ёрдам дастури орқали УЕФА Чемпионлар Лигасида иштирок этувчи Европа клубларини дастлабки босқичда 2 млрд евро миқдорида молиялаштириш жамғармасини яратиш кўзда тутилган. Кейинчалик эса ушбу жамғарма миқдори 7 млрд еврогача ўсиши кутилмоқда. Ташкилот ушбу жамғармадан иложи борича кўпроқ Европа клубларига кредит ставкаси 2% бўлган имтиёзли кредитлар бериш учун фойдаланмоқчи. Бироқ УЕФА ташкил этилаётган жамғармага қандай механизм ёрдамида маблағ жалб қилишни режалаштиргани ҳозирча аниқ эмас. Маълум бўлишича, УЕФА мусобақани трансляция қилиш ҳуқуқини сотиш орқали жамғарма маблағларининг бир қисмини таъминлашни режалаштирмоқда.\nҚайд этилишича, ушбу дастур спорт лигалари ва ассоциациялари фаолиятини молиялаштириш масаласида молиявий институтларга ўтиш тенденциясидан далолат беради. Бу тенденция COVID-19 пандемияси даврида тезлашди. УЕФА президенти Александр Чеферин, Европа футболи кўп йиллик иқтисодий ўсиш пандемия сабабли тўхтаб қолганидан сўнг эндиликда «янги молиявий ҳақиқатга» дуч келиши мумкинлигини айтиб ўтди.\nЧехия президенти соғлиғи туфайли ўз вазифасини бажара олмаётгани сабабли унинг ваколатлари олиб қўйилиши мумкин\nЧехия парламентининг Сенати (юқори палатаси) 5 ноябрь куни йиғилиш ўтказади. Унда Милош Земандан президентлик ваколатларини олиб қўйиш бўйича овоз бериш ўтказилиши мумкин.\nСенат раҳбарига кўра, сенаторлар Чехия конституциясининг 66-моддасини амалга ошириш-оширмасликни кўриб чиқади. Унга кўра президентнинг вафоти ёки касаллиги муносабати билан унинг ваколатларининг бир қисми вақтинчалик сенат раҳбарига, яна бир қисми эса вакиллар палатаси спикерига ўтади. «Бошқа вариант, афсуски, йўқ — биз конституциянинг 66-моддасини қачон ва қай тарзда кучга киритишни муҳокама қилишимизга тўғри келади», — деди Милош Вистрчил.\n77 ёшли Земан 10 октябрь куни Прагадаги марказий ҳарбий касалхонанинг жонлантириш бўлимига ётқизилган. Президент маъмурияти унинг соғлиғи ҳақида батафсил маълумот беришдан тийилмоқда ва давлат ташаббуси тақиқланганига ишора қилиб, унинг ташхиси ҳақида жамоатчиликка хабар бермаган. Прага қалъасининг бу позицияси жиддий танқидларга сабаб бўлди. Республика бош вазири Андрей Бабиш президент маъмурияти раҳбари Вратислав Минаржни истеъфога чиқишга чақирди — ТАСС.


Ўтмишга бошлаётган йўл... - Anhor\nAnhor Все посты Ўтмишга бошлаётган йўл…\nЎтмишга бошлаётган йўл…\nМен учун Ўзбекистонда диний мутаассибликнинг янги тарихи бир хокимнинг Баходир Жалоловнинг «Шарқ ва Ғарб учрашуви» фрескасини бўяб ташлаш («кийинтириш») буйруғидан бошланади. Расмий доираларнинг ушбу кишини ғазаблантирадиган, ўз мазмунида толибларнинг Бомиёндаги ҳайкалларни портлатишлари ёки Пальмира музейидаги артефактларни ваҳшийларча яксон қилишдан фарқи йўқ жаҳолат актига муносабат билдирмаганлиги Ўзбекистон маданияти учун ниҳоят салбий роль ўйнади. Айтганча, Қўқондаги вандализм ҳақидаги мақоладан сўнг, Ўзбекистон маданият вазирлиги Баҳодир Жалоловнинг фрескасини тиклаш учун маблағ топишга ваъда берган эди, рассомнинг ўзи эса театрдаги фрескани тиклашга тайёргарлик билдирган эди. Бироқ, бу масала ваъдадан нарига ўтмади, ҳеч ким кейинчалик уста билан боғланмади.\nНоёб фреска, эҳтимол, унутилишга маҳкумдир. Ёки амалдорларнинг маданияти йўқлиги далили сифатида суқут сақловчи эслатма сифатида қолаверади.\nЖамиятнинг шундай хусусияти мавжудки, баъзи ҳаракатлар учун санкциялар қўлланилмаса, у ҳолатни, агар маъқуллаш бўлмаса, ҳеч бўлмаса индамас розилик сифатида тушунади. Шунинг учун, менимча, бу диний бўлмаган умумбашарий маданиятга ҳужум қилишга бўлган сигнал сифатида қабул қилинди.\nБошланган ҳаракатлар кучайди ва объектив кузатувчи дунёвий кийимни ҳижобга алмаштирган қизлар ва аёллар сонинг кескин кўпайганини таъкидлаши мумкин, ваҳоланки бу деярли ҳеч қачон Ўзбекистонлик аёлларнинг кийими бўлмаган. Албатта оналаримиз, бувиларимиз рўмол ўраган, бироқ ҳижобда юрмаганлар.\nДиний марказлар бўлган Бухоро, Самарқанд, Қўқон, Тошкент каби катта шаҳарларда аёлларни паранжига беркитган даврлар ҳам бўлган. Бироқ, аҳолининг катта қисми, айниқса қишлоқдаги аёллар уни киймаган, юмушлар, дала меҳнати бунга тўғри келмаган.\nAnhor.uz ҳали бундан икки йил илгари «… Жамиятнинг бирон-бир қисми, сиёсий партия, жамоат бирлашмаси, ижтимоий ҳаракат ёки алоҳида шахс Ўзбекистон халқи номидан иш олиб боришга ҳақли эмас» деган Конституциянинг 10 моддасини ва «Ҳар ким фикрлаш, сўз ва эътиқод эркинлиги ҳуқуқига эга. Ҳар ким ўзи истаган ахборотни излаш, олиш ва уни тарқатиш ҳуқуқига эга, амалдаги конституциявий тузумга қарши қаратилган ахборот ва қонун билан белгиланган бошқа чеклашлар бундан мустаснодир. Фикр юритиш ва уни ифодалаш эркинлиги фақат давлат сири ва бошқа сирларга тааллуқли бўлган тақдирдагина қонун билан чекланиши мумкин» деган 29 моддасини ёдда тутиш ва ҳурмат қилишга даъват қилган.\nБироқ, миллий менталитет тўғрисидаги шубҳали мулоҳазалар юритиш ниқоби остида диний чекловларга асосланган таъқиқлар жамиятга кириб келаётганини тез-тез кузатиш мумкин. Шахсий эркинлик ҳисси нозик ва сезгир нарсадир. Одамнинг пайпоғини узунаси, сочини турмаги, ихтимоий тармоқларни ҳуш кўриши ёки тунги клубларга бориши асосида одам тўғрисида ҳулоса чиқариш, юмшоқ қилиб айтганда калтабинлик ва муаммога ўта юзаки ёндошишдан далолат беради. Қонун устиворлиги эълон қилинган давлатда ҳеч кимнинг бошқа бир одамни, билмай туриб айиблашга ҳаққи йўқ. Бундай ёндашув жамиятни бирлаштирмайди, балки ўзаро бегоналашувни вужудга келтиради. Келинг, қанча ижодкор истеъдод эгалари Ўзбекистонни тарк этиб, бошқа давлатларда ўз истеъдодларини тўла рўёбга чиқарганларини эслайлик.\nОбъектив таҳлил шуни кўрсатадики, юқори лавозимлардаги раҳбарларнинг аёллар ҳуқуқларини таъминлаш тўғрисидаги расмий баёнотлари, Конституцияга риоя қилиш зарурати ва жамият ҳаётининг тубида содир бўлаётган жараёнлар ўртасидаги тобора кучайиб бораётган, аммо ҳали юзага жўшиб чиқмаган зиддиятлар мавжуд.\nҚандайдир домланинг аёлларни амалда изоляция қилишга олиб келувчи маърузалари қанча лайкларни йиғаётганини карангчи. Унинг фикрига кўра, аёлнинг тақдири учун жавобгарлик бутунлай фақат эркакнинг зиммасида. Агар у замонавий кийинган бўлса, унда бу, домланинг нуқтаи назарида, ҳақоратомуз йўсинда «очик-сочик» деб номланармуш ва эркак «ўз» аёлини «умумий кўргазмага» қўйганига ишора қилинади ва гап бу аёл «енгил табиатли» деган тушунчага очиқдан очиқ олиб келинмоқда!\nМенинг фикримча, бу Ўзбекистоннинг аёлларининг аксарият қисми учун ҳақоратлидир. Улар ўзларининг оналик каби муқаддас, уй ўчоғи сақловчи бурчларини муносиб бажармоқдалар, кўплари ўз касбларининг пешқадамлари бўлиб, Ўзбекистоннинг гуллаб яшнашига салмоқли ҳиссаларини қўшмоқдалар.\nЖамиятнинг диний жиҳатдан жоҳил қисмининг оммавий онгига босим ўтказишнинг яна бир усулини кузатиш мумкин. Масалан, ZVEZDA VIDEO телеграм канали чоп этган видеода кўчада бир йигит ўтиб кетаётганларни тўхтатиб, уларнинг мусулмон эканликлари тўғрисида диний гувоҳлик беришни Қуъон тилида келтиришни сўрайди, ва буни деярли ҳеч ким билмайди… Еки монтаж пайтида билмаганлар тўғрисидаги кадрларни қолдирганми…. Видео тагига: «Изоҳ сизлардан. Одамлар Исломдан узоқлашганда шундай бўлади», деган ёзув битилган. Бу одамларга нисбатан психологик зўравонлик деб қаралиши даркор, худдики бу уларнинг қандайдир диний оятларни билмаслиги уларнинг шахсиятидаги нуқсондай кўрсатилган. Бу Конституциянинг 31 моддасини қўпол равишда бузиб, динга мажбурлаш учун одамларда қандайдир камсуқликни уйғотишга уринишдан бошқа нарса эмас.\nАгар йигит ўз бева онасини у «бошқа эркаклар билан» гаплашгани учун сўйиб улдиргани ёки бошқа бир йигит ўз синглисини суратини Инстаграмда кўриб, пичоқлаб ўлдирган каби фактлар бўлмаганида, эътибор бермаслик мумкин эди. Ўйлайманки, ҳар бир одам шундай безовта қилувчи фактларни кўпларини келтириши мумкин. Шахсан менинг фикримча, бу диний ақидапарастлар томонидан сингдирилаётган тафаккур тарзининг оқибатлари, жимгина бостириб келаётган диний экстремизмнинг аниқ белгилари. Наҳотки, она ёки сингил ўғилнинг ёки аканинг шахсий мулки бўлса?\nДавлат, унинг расмий равишда мавжуд бўлган турли тузилмалари ҳали ҳам асосан муваффақиятли бўлган, мактаб, коллеж ва олий ўқув муассасаларида ўқийдиган ёшлар билан машғул, бироқ муаммоли бўлган ёшларинг асосий қисми уларнинг эътиборидан четда қолиб кетмоқда. Шу эътибордан четда қолиб кетган ёшлар кўп ҳолларда турли хил, баъзан муқаддас Китобларни радикал равишда талқин қилаётган руҳий устозларнинг енгил ўлжасига айланмоқда. Конституцияга биноан дунёвий бўлган давлат эса кундан кунга ўзининг шу мавқеини сезмаган ҳолда йўқотмоқда.\nЁшлар сиёсати қонунда бор, бироқ амалда мутлақо ноаниқ, замонавий, рақобатбардош ёшларни тайёрлашга қаратилган муҳим, эътиборга лойиқ тадбирлар, лойиҳалар деярли кўзга кўринмайди. Ёшлар турли диний мутаассибларга билмаган ҳолда эргашиб кетмоқда, уларни ўзларининг бутларига айлантирмоқда. Ушбу жараёнларда давлат тузган турли ёшлар билан шуғулланувчи ташкилотлар фаолияти, деярли, кўринмайди.\nАгар стратегик жиҳатдан қарасангиз, динга бўлган бундай иштиёқ, диннинг ролини юксалтириш фуқаролик жамиятни ривожлантириш ва рақобатбардош ёшларни тарбиялашда тормоз ролини ўйнайди. Негадир замонамиз мафкурачилари унутилмас ўтмиш, дунёга машҳур бўлган мутафаккирлар даври ва бизнинг ҳозирги кунимиз ўртасида олти асрлик диний мутаассиблик, обскурантизм ётганини, ҳамма янги ва илғор нарсаларни бўғиб келганлигини унутишади.\nБизнинг мафкурачиларимиз бундай дунё нафақат АҚШ, Европа, Япония, балки Хитой, Корея Республикаси, Сингапур, Хиндистон каби мамлакатлардан илм-фан, техника, технологиялар жиҳатидан орқада қолгани ҳақида суқут сақлайдилар. Негадир «фикр раҳнамолари» бу, иқтисодиятда улкан ютуқларни қўлга киритган мамлакатдарга ҳазар қилиб қарайдилар, бироқ шунга қарамай ўша мамлакатларда кашф этилиб, чиқарилаётган iPhone, компьютерлар, кондиционер ва бошқа илм-фан, техника, технология тараққиёти афзалликларидан фойдаланадилар.\nҲозирча эса, ўзларини давлатнинг «етакчи мутахассислар» деганлар, мафкуравий маҳсулот сифатида пайпоқ узунлиги ва этак узунаси ахлоқнинг кўрсатгичи эканлиги тўғрисидаги ўзларининг фикр-мулоҳазаларини телевидение орқали эфирга узатмоқдалар. Интернетнинг бепойон денгизида маълумотларни эркин излаётган ёшлар бундай интеллектуал қашшоқликни қабул қилмайдилар. Интернет замонавий дунёни қайтариб бўлмайдиган даражада ўзгартирганини, авлодлар ўртасидаги муносабатларни тубдан ўзгартирганини чуқур англаш вақти келди. Қандай қилиб баъзи сайтларни ёпиш, Фейсбукни блоклаш ҳақида ўйлашингиз мумкин, бироқ буларни барчаси қиммат ва энг муҳими – бефойда. Ҳар куни янги ахборот ва коммуникация технологиялари пайдо бўлиб, ҳар қандай – секс ва порнографиядан тортиб, то юқори технологияларгача бўлган маълумотларни тақдим этмоқда. Болалар ота-оналар, бошқа катталар тушунтириб бера олмаган, билмаган саволларга интернет оламидан ўзлари жавоб топмоқда.\nЭҳтимол, Ўзбекистонда, технологиялар етарли даражада ривожланмаган мамлакат сифатида, давлат телевидениеси, айниқса қишлоқ аҳолиси ўртасида рақамлик тенгсизлик сабабли асосий маълумот манбаи бўлиб қолмоқда, аммо кундан-кунга у смартфон олдида хатто филмлар, кўнгилочар дастурлар ва ҳклар каби сегментларда ҳам ўз мавқеини йўқотмоқда ва йўқотиши аниқ.\nҲозирча давлат бу масалада аниқ ва тушунарли позицияга эга эмасдек кўринмоқда. Қандайдир маънода дин ва давлатни ажратишнинг конституциявий тамоиллари бузилганлигини кузатиш мумкин. Диний ақидапарастлар кўпроқ тажовузкор, архаик хурофот ва урф-одатларга таяниб, босқичма-босқич ўз сўзларини ўтказиб келмоқда: улар энди қизларнинг дунёвий кийимларини қабул қилмайдилар ва ота-оналар қизларини муваффақиятли турмушга беришни асосий мақсад сифатида кўзлаб, ҳижобга ўрашлари кўпаймоқда. Бироқ, шуни ёдда тутиш керакки, дунё тараққиётининг етакчилари дин фақат шахсий иш бўлиб қоладиган мамлакатлардир. Иккинчидан, технология, инсонпарварлик ғоялари етакчилари орасида диний давлатлар мавжуд эмас. Агар мамлакат раҳбарияти жамиятга сирғалиб келаётган диний радикализмга қарши аниқ, етарли чораларни қўлламаса, Ўзбекистон аутсайдерлар орасидан ўрин топишга маҳкум бўлиши мумкин. Биз дунёвий таълим, табиий ва аниқ фанларга эътибор қаратишимиз даркор. Ва диний мутаассиб талаба билан баҳсда асосли жавоб беролмай, ғолиб бўлмаган университет уқитувчиси, менинг фикримча, заиф мунозарачи ва билимсиз педагог. Ҳатто у хорижда ўз ихтисослиги бўйича бирор нарсани ўқитган бўлса ҳам – университетлараро алмашув бундан кўра ортиқ нарсаларга ҳам қодир.\nЎқувчи «қандай тавсия берасиз?», – деб сўраши мумкин. Бу ҳолатдан чиқиш йўли битта – фуқаролик жамиятни ривожлантириш, турли йўналишдаги нодавлат ташкилотларини яратиш, сўз эркинлиги чегараларини кенгайтириш. Ҳокимият ижтимоий фаол, дунёвий руҳдаги фуқаролардан қўрқмаслиги керак. Пандемия даврида фуқароларнинг фаоллиги, қўллаб-қувватлаш ўрнига тўхтатилди, Жасур Ибрагимов иши ҳолатларини ҳар томонлама ва холис текширишни талаб қилган фуқароларнинг фаолияти, фаолларни жаримага тортиш билан якунланди. Бундай ҳолатлар тўғри бўлмаса керак, жамиятнинг ривожига салбий таъсир кўрсатади.\nДавлат айрим ҳолларда ижобий фуқаролик фаолиятига босим ўтказиб, Ўзбекистонни обскурантизм тубига фаол ва тажовузкор равишда тортиб бораётганларга йўл бериб, катта хатога йўл қўймоқда, деган фикрга келасан киши.\nP.S. Anhor.uz ушбу муаммоларни кўп марта кўтарган, афсуски, унчалик самара бермаган. Бироқ, биз «интилганга толе ёр» деган мақолга ишонамиз. Ушбу мавзу Nuz.uz веб-сайти томонидан «Ўзбекистондаги фан ва дин: улар орасидаги чегарани қандай ва қаерда ўтказиш керак?» мақоласида кўтарилганлигидан жуда хурсандман. Ушбу мақола билан Nuz.uz веб-сайти чоп этган мақолани қўллаб-қувватламоқчиман.


Қирғиз-тожик чегарасида можаро чиқди | Qalampir.uz\nҚирғиз-тожик чегарасида можаро чиқди\nОлам\t14 Июнь 08:54 9968\nБугун, 14 июнь куни давлат чегарасининг қирғиз-тожик участкасида отишма юз берди. Қирғизистон Миллий хавфсизлик давлат қўмитаси чегара хизмати хабарига кўра, тожик томони граната ва миномётлардан фойдаланган.\n“Тахминан соат 07:00 да Боткен вилоятининг Боткен тумани Булоқ-Боши ҳудудида Тожикистоннинг “Кех” чегара пости томонидан Қирғизистоннинг Булоқ-Баши чегара пости томон ўқ узилди. Бунга жавобан қирғиз томони ҳам Тожикистон пости томон жавоб ўқ узган”, дейилади чегара хизмати хабарида.\nУнинг сўзларига кўра, икки томон чегарачилари зудлик билан жанговар позицияларни эгаллаган. Сўнг Қирғизистоннинг Боткен вилоятидаги чегара вакили ва Тожикистоннинг Сўғд вилоятидаги чегара вакили ўртасида телефон орқали мулоқот бўлиб ўтган. Томонларнинг чегара отрядлари бошлиқлари воқеа жойига жўнаб кетишган.\n“Эрталаб соат 7:50 да Тожикистон томони граната ва миномётлардан фойдаланган ҳолда яна ўт очишни бошлади. Соат 8:10 да отишма тўхтади. Айни пайтда отишма сабабларига ойдинлик киритиш ва вазият кескинлашувининг олдини олиш мақсадида томонларнинг чегара вакиллари учрашуви ўтказилмоқда”, дейилади хабарда.\nҚирғиз-тожик чегарасидаги вазият кескинлигича қолмоқда.\n29 Июнь 00:26 68342\n28 Июнь 17:57 43708\n28 Июнь 18:21 39915\n28 Июнь 20:16 38197\n29 Июнь 08:19 37764